ועדת הכספים, כנסת 25, פרוטוקול מספר 112, 2023-05-02 00:00

משה גפני: אני פותח את ישיבת ועדת הכספים

משה גפני:  על סדר היום פרק ט' (תיווך בביטוח ובחיסכון פנסיוני), סעיף 36, איסור על סירוב בלתי סביר להתקשרות של גוף מוסדי עם יועץ פנסיוני – מתוך הצעת חוק התוכנית הכלכלית (תיקוני חקיקה ליישום המדיניות הכלכלית לשנות התקציב 2023 ו-2024)

איתי טמקין: צוהריים טובים

איתי טמקין:  שלום היושב ראש

ינון אזולאי: תשים לב שהיום כל התותחים של משרד האוצר מגיעים

איתי טמקין: צוהריים טובים

איתי טמקין:  סגן הממונה על התקציבים

איתי טמקין:  אנחנו מיד נציג כאן מצגת על הנושא, בעצם על שני הנושאים שהוועדה בחרה להעלות אותם היום לסדר היום

איתי טמקין:  במסגרת הצעת הממשלה בחוק ההסדרים האחרון הבאנו שורה של תיקונים

משה גפני: אגב, הכול היה על סדר היום

משה גפני:  גם המפוצל

איתי טמקין: יש נושא אחד מהמפוצלים שהוא לא על סדר היום

איתי טמקין:  כרגע

איתי טמקין:  אני מדבר על מה שנמצא היום

איתי טמקין:  הבאנו שורה של תיקונים במסגרת חוק ההסדרים

איתי טמקין:  בדיון בוועדת הכנסת לגבי חוק ההסדרים נקבע נושא אחד שיהיה בחוק ההסדרים ויתר הנושאים פוצלו להליך חקיקה רגיל בוועדת כספים

איתי טמקין:  אני מזכיר, ונתייחס לזה, שיש עוד שני נושאים שההסדרה שלהם היא בחקיקת משנה, בצווים, שגם הם יגיעו בהמשך לדיון בוועדה

איתי טמקין:       המצגת כאן תתייחס לכלל הנושאים ובסוף נשים דגש על שני הנושאים שנמצאים כאן בדיון ועליהם נקיים את הדיון בוועדה

איתי טמקין:       אני מעביר את השרביט לאביגיל שתציג את המצגת

משה גפני: אפשר לפני המצגת להסביר מה אתם רוצים?     

אביגיל ונקרט: כן

אביגיל ונקרט:  אני עכשיו אתחיל להסביר קצת יותר לעומק את מה שאנחנו מציעים

אביגיל ונקרט:  לבקשת היו"ר, אנחנו נדון היום בצעדים שנועדו לטפל ולשפר את אחד השווקים הכי משמעותיים היום במשק הישראלי, שוק החיסכון והביטוח

אביגיל ונקרט:  בסך הכול אנחנו רואים שמדובר בשוק תחרותי יחסית עם מדדים טובים

אביגיל ונקרט:  יש חברות שנכנסות ויוצאות מהשוק אבל יש בו כשל אחד מאוד משמעותי וזה במקטע התיווך

אביגיל ונקרט:  כל התחרות שאנחנו רואים שקיימת בשוק הזה, היא תחרות על המתווכים, על סוכני הביטוח והיא לא בהכרח מתגלגלת ללקוחות

אביגיל ונקרט:  מה שאנחנו מביאים כאן, אלה הם צעדים שאנחנו חושבים ששיפרו את מקטע התיווך בעיקר ובעצם יעזרו בעיקר ללקוחות, לחוסכים ולמבוטחים

אביגיל ונקרט:      נצלול לצעדים

אביגיל ונקרט:  אני כן רוצה לעשות סדר בהמשך למה שאיתי אמר ולהסביר מה הבאנו ומה נמצא היום בסדר היום

שלמה אייזיק: אדוני היושב ראש, אני נשיא לשכת סוכני הביטוח ואני שואל מדוע מעלים כאן נושאים שהם לא על סדר היום

משה גפני: מה לא על סדר היום?     

שלמה אייזיק:  כרגע אנחנו צריכים לדון רק בסעיף 36

משה גפני: אחנו דנים בסעיף 36

שלמה אייזיק: לא

שלמה אייזיק:  הם רוצים לעשות הרחבה של החזית לכל שאר הסעיפים

איתי טמקין: לא

איתי טמקין:  אנחנו לא עושים הרחבה של החזית

איתי טמקין:  אני מבקש שיינתן לנו להציג את המצגת בצורה מכובדת

איתי טמקין:  אנחנו נסיים ואתם תראו שאין כאן הרחבה של כל החזית

איתי טמקין:  כן להציג נושא אחד לא בקונטקסט של כל יתר הדברים, זה קצת מנותק ולכן אנחנו רוצים להציג את הדברים ונתמקד בדברים שעל סדר היום

משה גפני: איתי, יש לי בקשה

משה גפני:  אני עם חוק הסדרים ואני לא מבין מאיפה הבאתם אותו

משה גפני:  תתמקדו במה שאנחנו דנים עכשיו

משה גפני:  לא להתחיל להרחיב את זה על דברים נוספים

משה גפני:  אני מכיר את הדברים האחרים

משה גפני:  דברו על מה שקיים היום ובלי קשר למה שהוא אמר

משה גפני:  הוא אמר נכון לגבי דברים אחרים

משה גפני:  אנחנו לא נוכל לעמוד בזה

אביגיל ונקרט: רק לעשות סדר ולומר על מה אנחנו מדברים

אביגיל ונקרט:  בתוכנית הכלכלית הממשלה אשרה שבעה צעדים מתוכם חמישה בחקיקה, צעדים שכתובים בירוק כהה, ושני צעדים נוספים שיגיעו לוועדה בתקנות

אביגיל ונקרט:  למעשה בחוק ההסדרים, אחרי הדיון בוועדת הכנסת, נשאר צו אחד בחוק ההסדרים עצמו וזה הצו של איסור 

אביגיל ונקרט:  בלתי סביר להתקשר עם היועצים הפנסיוניים שעליו מתקיים הדיון עכשיו

אביגיל ונקרט:  הדיון הנוסף שנקבע לשעה 14:30 בעצם אמור להתמקד בנושא של סוכנויות בבעלות, צעד שנסביר עליו מעט

אביגיל ונקרט:  יש עוד שני צעדים שאנחנו חושבים שכן יש מקום ודחיפות שהוועדה תדון בהם ואנחנו פונים לוועדה ומבקשים שהיא כן תקדיש להם את הזמן לא היום

אביגיל ונקרט:  אחד מהם הוא תקרה לביטוח מנהלים שיגיע לוועדה בתקנות ממש בימים הקרובים והנושא השני הוא עמלה אחידה, נשוא פשוט שאנחנו חושבים שיכול מאוד לתרום למבוטחים

אביגיל ונקרט:      לפני שאני אתייחס לצעדים בהם אנחנו נדון היום אני כן רוצה להציג איזשהו רקע קצר על שוק הביטוח כדי שנבין מה הבעיה שאנחנו רוצים לטפל בה

אביגיל ונקרט:       שוק הביטוח והחיסכון הוא אחד השווקים הכי גדולים היום בישראל, מגלגל הכנסות של 50-40 מיליארד שקלים

אביגיל ונקרט:  הבאנו בשקף דוגמאות לכמה שווקים שהמדינה משקיעה בהם הרבה זמן, גם הכנסת משקיעה הרבה זמן ומאמץ לטפל ביוקר המחיה – שוק המזון היבש בו נעשו הרבה רפורמות בשנים האחרונות, שוק התעופה עם רפורמת השמיים הפתוחים, כמובן שוק הסלולר, שוק הביטוח והחיסכון גדול מהם פי 2, 3, 4 ו-5

אביגיל ונקרט:  שוק מאוד משמעותי לציבור ולכן ברור שגם טיפול בו מאוד משמעותי ליוקר המחיה ולציבור בכלל

אביגיל ונקרט:       למה הוא כל כך גדול ולמה הוא כל כך משמעותי

אביגיל ונקרט:  כל אחד ואחד מאיתנו, כל משק בית נחשף לשוק הזה ופוגש אותו באופן ישיר, בין אם זה במוצרי חובה שהמדינה מחייבת אותנו למשל לחיסכון פנסיוני או ביטוח רכב למי שיש רכב, ובין אם אלה מוצרים נוספים שרוב הציבור מחזיק בהם – ביטוחי בריאות, ביטוח דירה או ביטוח משכנתה

אביגיל ונקרט:  המשמעות של הדבר הזה היא שיש כאן הוצאה חודשית מאוד משמעותית של משקי הבית

אביגיל ונקרט:  משק בית בממוצע מוציא בערך 1,000 שקלים על המוצרים האלה

אביגיל ונקרט:  אני לא מדברת על החיסכון עצמו שמפקידים בקרן הפנסיה שלהם, בקופות הגמל, אלא על דמי הניהול או על הפרמיות שהם משלמים על הביטוחים

אביגיל ונקרט:  לכן ברור שאי אפשר לדבר על יוקר מחיה בלי להתייחס גם לנושא הזה

אביגיל ונקרט:       כמו כל שוק שאנחנו במשרד האוצר וגם בכנסת מטפלים בו, הדרך שלנו לטפל היא לקדם את התחרות בו, להסיר חסמים לכניסת שחקנים חדשים, להסיר רגולציה, אבל במקרה של שוק הביטוח והחיסכון אי אפשר לשים כאן את הנקודה

אביגיל ונקרט:  זאת לא המטרה במלואה כי זה שוק מאוד מאוד מורכב

אביגיל ונקרט:  זה שוק שונה

אביגיל ונקרט:  אם הסתכלנו קודם על שוק המזון היבש, מאוד קל לכולנו ללכת לסופר ולהשוות בין פסטה לפסטה או בין טיסה אחת לאחרת

אביגיל ונקרט:  שוק החיסכון הוא לא ככה

אביגיל ונקרט:  יש כאן מוצרים מאוד מורכבים, אנחנו צריכים להבין מה הפרמיות ודמי הניהול שאנחנו משלמים ועל איזה חלק

אביגיל ונקרט:  אנחנו צריכים להבין מה מסלולי ההשקעה שמתאימים לנו או לסיכון שאנחנו רוצים לקחת, מה התשואות שמניבים מסלולים שונים, מה המוצר שאנחנו קונים, מה הוא מכסה ועוד ועוד פרמטרים

אביגיל ונקרט:  כל אחד מהם כשלעצמו הוא מאוד מורכב להבנה ובטח כולם ביחד

אביגיל ונקרט:       לכן יש פה, כמו שאנחנו רואים, שתי משמעויות

אביגיל ונקרט:  משמעות אחת היא שלמדינה, בגלל פער המידע הזה של הלקוחות ופער הידע המאוד גדול של חוסר ההבנה הבסיסי של לקוחות, המדינה חייבת לקחת כאן אחריות ושתהיה רגולציה שבעצם תגן על הלקוחות מפערי הידע

אביגיל ונקרט:  שלא ניתן יהיה לנצל את הכשלים ההתנהגותיים ואת העובדה שמדובר במוצרים מורכבים

אביגיל ונקרט:      המשמעות השנייה היא שזה שוק שיש בו הרבה מאוד מקום לתיווך

אביגיל ונקרט:  יש צורך במישהו שיעזור למבוטח ויתווך עבורו את המוצרים שהוא רוכש

אביגיל ונקרט:  אם אנחנו מחברים את זה עם המשמעות הראשונה, אז ברור שהרגולציה שחלה על המתווכים האלה צריכה להיות כזאת שתמנע מצב שבו הם מנצלים לרעה את פערי הידע של הלקוחות

אביגיל ונקרט:  הרגולציה צריכה תמיד לשים את המבוטח במרכז

אביגיל ונקרט:       לכן, אם אני חוזרת רגע למטרת העל, אמרנו ששוק תחרותי ובריא זה לא מספיק אלא צריכים להוסיף כאן עוד דגש אחד וזה שהרגולציה תשרת את טובת הצרכנים

אביגיל ונקרט:  זה בעצם המוקד של כל דבר שאנחנו עושים בשוק הזה

אביגיל ונקרט:       אנחנו במשרד האוצר בשנים האחרונות מקבלים הרבה ביקורת

אביגיל ונקרט:  אומרים לנו תנו לשוק לעבוד, תנו לשוק לעשות את שלו, תסירו רגולציה

אביגיל ונקרט:  אבל כמו שהסברנו במקרה הזה אי אפשר

אביגיל ונקרט:  זה לא מספיק

אביגיל ונקרט:  בגלל שיש כאן פערי מידע מאוד משמעותיים, המדינה צריכה לנהוג כאן בצורה פטרנליסטית, להתערב ולהבטיח שהציבור במרכז

אביגיל ונקרט:      כשיש לנו את הדבר הזה בראש, מטרת העל של כל הצעדים שאנחנו מביאים, אני רוצה לעבור עכשיו לשוק התיווך בו אנחנו מביאים היום צעדים

אביגיל ונקרט:  כמו שאמרנו, יש הרבה מקום למתווך ובאמת אנחנו רואים שהציבור מצביע ברגליים והולך למתווכים

אביגיל ונקרט:  אנשים משתמשים בסוכני ביטוח

אביגיל ונקרט:  רוב מוחלט של הציבור

אביגיל ונקרט:  אנחנו עשינו סקר וראינו שרוב מוחלט רוכש את מוצר הביטוח דרך סוכן ביטוח

אביגיל ונקרט:       איפה מתחילה הבעיה

אביגיל ונקרט:  הבעיה היא שהציבור לא יודע איך סוכן הביטוח מתוגמל

אביגיל ונקרט:  אותם אנשים שמשתמשים הולכים אליו, לא יודעים איך הוא מקבל את התשלום שלו

שלמה אייזיק: זה לא הנושא היום

שלמה אייזיק:  אני לא מבין למה זה עולה

אביגיל ונקרט: זה רקע

אביגיל ונקרט:  אני מציגה כאן רקע לבעיה

שלמה אייזיק: מה זה רקע? אם כן, בואו נדבר גם על המצב בין איראן לארצות הברית

משה גפני: רגע, עם כל הכבוד, אני מאוד מבקש

משה גפני:  ביקשתי ואני חוזר ומבקש

משה גפני:  אתם רוצים, אני אעצור את הדיון

משה גפני:  יש לי עוד הרבה דברים לעשות

משה גפני:  תתמקדו בסעיף הזה שעליו אנחנו מדברים

אביגיל ונקרט: היושב ראש, זה רקע לסעיף

משה גפני: הבנו את הרקע

משה גפני:  אם אתם רוצים להתקדם, נתקדם

משה גפני:  אם אתם לא רוצים להתקדם, זאת דווקא הרצאה מאוד מעניינת ויפה אבל היא לא רלוונטית לענייננו

איתי טמקין: היום

משה גפני: היום היא לא רלוונטית

משה גפני:  אתה רוצה שאני אביא את מחר לכאן? לא

משה גפני:  זה בלתי אפשרי

אביגיל ונקרט: אנחנו כן חושבים שחשוב לתת רקע מסוים

משה גפני: את יכולה להגיד את הסוף, מה את מבקשת?     

אביגיל ונקרט: השורה התחתונה היא שהציבור לא יודע איך סוכן הביטוח מתוגמל והוא חושב שהוא מקבל שירות בחינם בעוד שברור שמי שמשלם על זה, אלה הלקוחות דרך דמי הניהול והפרמיות שהם משלמים

אביגיל ונקרט:  הם משלמים על זה הרבה מאוד כסף

אביגיל ונקרט:  סוכני ביטוח מקבלים מחברות הביטוח כל שנה 9

אביגיל ונקרט: 5 מיליארד שקלים, שזה סכום יותר גדול מחלק גדול מהשווקים עליהם הסתכלנו

שלמה אייזיק: את מטעה

משה גפני: עם כל הכבוד

משה גפני:  אני הבנתי

משה גפני:  נכון שלוקח לי זמן להבין אבל הבנתי ממה זה יותר גדול, הבנתי כמה כסף מושקע בעניין הזה

משה גפני:  תגידי בבקשה מה את רוצה

אביגיל ונקרט: בסדר

אביגיל ונקרט:  אנחנו נעבור לצעדים אני חושבת שהבעיה מובנת

אביגיל ונקרט:  יש כאן תגמול מחברות הביטוח לסוכנים שיכול להטות את הסוכנים

אביגיל ונקרט:  מודל תגמול שמאפשר לסוכנים לקבל עמלה שעלולה להטות אותם

אביגיל ונקרט:  אנחנו חושבים שהמודל תגמול הזה הוא הבעיה

אביגיל ונקרט:  הסוכנים הם לא הבעיה

אביגיל ונקרט:  אני רוצה להדגיש שאנחנו לא חושבים שהסוכנים הם הבעיה

אביגיל ונקרט:  הבעיה היא מודל התגמול שמטה את הסוכנים למכור ללקוחות מוצרים שלא בהכרח מיטיבים איתם אלא טובים לחברת הביטוח או לסוכן

אביגיל ונקרט:  לכן אנחנו מציעים כאן צעדים שאמורים להעמיד את הצרכן במרכז

אביגיל ונקרט:  זו בדיוק המטרה עליה דיברנו

אביגיל ונקרט:      אני אעבור לנושא שאנחנו מבקשים לדון בו היום

אביגיל ונקרט:  אחת הבעיות הכי משמעותיות במודל התגמול הנוכחי, המודל שהסוכנים מקבלים עמלות מחברות הביטוח הוא שזה יכול ליצור להם הטיה לחברה מסוימת

אביגיל ונקרט:  החברה שמשלמת להם את העמלה הגבוהה ביותר

אביגיל ונקרט:  מחקר של רשות התחרות בדק האם מודל התגמול הזה באמת משפיע על מכירת הסוכנים

אביגיל ונקרט:  אנחנו רואים כאן תוצאות מאוד לא מפתיעות

אביגיל ונקרט:  המכירה הזאת, חד משמעית הסוכנים מוכרים מוצר של החברה שמשלמת להם את העמלה הגבוהה ביותר

אביגיל ונקרט:  מעל 50 אחוזים מהמוצרים שהם מוכרים, אלה מוצרים של החברה הכי כדאית להם

אביגיל ונקרט:  90 אחוזים מהמוצרים של שתי החברות הכי כדאיות

אביגיל ונקרט:       לדבר הזה יש עוד משמעות וזאת המשמעות של עוד היבט של ההטיה הזאת וזה ההיבט של הסוכנויות בבעלות

אביגיל ונקרט:  היום הרבה מאוד חברות ביטוח מחזיקות סוכנויות בבעלותן

אביגיל ונקרט:  רצינו לעשות כאן איזה משחק, להראות לכם איך זה משפיע

אביגיל ונקרט:  אנחנו מציגים כאן נתונים שכולם יכולים לראות והם מראים לדוגמה שלוש סוכנויות, סוכנויות שמוחזקות בבעלות של חלק מחברות הביטוח

אביגיל ונקרט:  אלה סוכנויות לדוגמה

אביגיל ונקרט:  אנחנו בכוונה לא כתבנו את השמות שלהן כי אלה נתונים מסחריים אבל אלה דוגמאות שמשקפות את כל השוק

אביגיל ונקרט:  כל פאי כזה מציג את התפלגות המכירות לפי חברות

אביגיל ונקרט:  כל משולש פיצה כזה הוא חברה אחת

אביגיל ונקרט:      בואו נסתכל על הסוכנות הראשונה, בצד ימין

אביגיל ונקרט:  מעל 50 אחוזים מהמוצרים שהיא מוכרת הם מוצרים של חברה אחת

אביגיל ונקרט:  למישהו יש ניחוש איזו חברה זו? חידון

אביגיל ונקרט:  אני מניחה שחלקכם ניחשתם

אביגיל ונקרט:  התשובה די ברורה וקלה

אביגיל ונקרט:  זו חברת האם של הסוכנות הזאת

אביגיל ונקרט:  מעל 50 אחוזים מהמוצרים החברה הזאת מוכרת הם מוצרים של חברת האם שלה

אביגיל ונקרט:  בדקנו האם יכול להיות שהחברה הזו כל כך טובה שכל שאר הסוכנויות גם הן רוצות למכור את המוצרים שלה

קריאה: יש לך נתון לגבי מתי הם קנו?     

אביגיל ונקרט: התשובה היא לא

אביגיל ונקרט:  סוכנויות אחרות לצערנו חושבות שהמוצרים האלה אולי פחות טובים

אביגיל ונקרט:      נסתכל על החברה השנייה

אביגיל ונקרט:  70 אחוזים מהמוצרים שהיא מוכרת של חברה אחת בודדת

אביגיל ונקרט:  אתם כבר יכולים לנחש איזו חברה זאת

אביגיל ונקרט:  נכון, זו חברת האם של הסוכנות

אביגיל ונקרט:  גם במקרה הזה הסוכנויות האחרות לא חושבות שזו חברה מספיק טובה כדי למכור את המוצרים שלה ללקוחות שלהם

אביגיל ונקרט:       במקרה של החברה השלישית, כמעט 50 אחוזים מהמוצרים הם של חברת האם של הסוכנות הזאת

אביגיל ונקרט:  כאן אנחנו רואים שהסוכנות השנייה מוכרת ללקוחות שלה פחות מאחוז מהמוצרים של החברה הזאת

אביגיל ונקרט:       אם כן, הבעיה כאן מאוד ברורה

אביגיל ונקרט:  ברור שסוכנויות בבעלות מוטות לטובת חברת האם שלהן

אביגיל ונקרט:  אין כאן מחלוקת

אביגיל ונקרט:  יש גם את דוח מבקר מדינה וגם הוא מצא את הבעיה הזאת

אביגיל ונקרט:  אנחנו חושבים שהלקוחות כאן נפגעים יום-יום מסוכנויות שבעצם מטעות את הציבור

אביגיל ונקרט:  השמות של החברות האלה בדרך כלל לא קשורים לחברת האם

אביגיל ונקרט:  אם כתוב, זה כתוב מאוד בקטן

אביגיל ונקרט:  הלקוחות מגיעים לחברה הזאת, חושבים שהם מגיעים לסוכן ביטוח שפועל לטובתם, אבל בעצם הוא סוג של נציג מכירה של חברת הביטוח

משה גפני: ולכן מה אתם מציעים?     

אביגיל ונקרט: לכן אנחנו מציעים שני צעדים

אביגיל ונקרט:  צעד ראשון שאנחנו מביאים כאן בחקיקה הוא הקפאה של האפשרות של חברות ביטוח לרכוש סוכנויות ביטוח חדשות לשנה וחצי

אביגיל ונקרט:  בעצם עד סוף 2024

שולמית אלוני: אנחנו מדברים עכשיו על הוראת השעה

אביגיל ונקרט: נכון

שולמית אלוני: הדיון קבוע לשעה 14:30

משה גפני: איתי, אני אעצור את הדיון

משה גפני:  מה שלא דנים עכשיו, לא להביא את זה עכשיו

איתי טמקין: זה על סדר היום

משה גפני: זה לא על סדר היום

משה גפני:  איפה זה? זה הדיון הבא

משה גפני:  אתם יודעים שמידת ההשכלה שלי היא מאוד נמוכה

משה גפני:  זה לא כמו עובדי אגף התקציבים במשרד האוצר שהרמה שלהם מאוד גבוהה

משה גפני:  אני התכוננתי לסעיף הזה ואני מבקש לדבר על הסעיף הזה

משה גפני:  היא מכניסה עכשיו את העניין שאי אפשר לתת לסוכנות ביטוח לא לאשר חדשים, זה משהו אחר ונדבר על זה אחר כך

ינון אזולאי: אדוני היושב ראש, אפשר להעיר לך משהו?     

משה גפני: כן, בטח

ינון אזולאי: זאת בעיה שלך שהם עושים את זה

ינון אזולאי:  אתה הכנסת את זה וזה בכלל לא בחוק ההסדרים

משה גפני: נכון

ינון אזולאי: אני רק אומר

ינון אזולאי:  רק הערתי

משה גפני: אבל מותר לי להתעצבן

משה גפני: מותר לך גם להכניס עוד נושאים בחוק הזה

משה גפני: בבקשה, מה אתם מבקשים בסעיף הזה?     

איתי טמקין: היושב ראש, ברשותך, חשוב לי להגיד משפט אחד

איתי טמקין:  בסוף אי אפשר להסתכל כאן על צד אחד ולהבין את המכלול של הדברים

איתי טמקין:  הצעדים הם קשורים זה בזה

איתי טמקין:  לכן אין בעיה שבשעה 14:30, ברור שזאת החלטה שלכם, לקיים את הדיון בסעיף השני ובשעה 13:30 את הדיון שאנחנו מקיימים עכשיו

איתי טמקין:  אנחנו בכל זאת, לטובת הקוהרנטיות של הדיון, נציג את שני הצעדים ביחד

איתי טמקין:  אחר כך אני מציע שנתחיל דיון על הנושא הראשון וכשתרצה, אם תבקשו, נציג שוב את השקף הזה

משה גפני: עכשיו אני מבקש לדון רק על הסעיף הזה

איתי טמקין: זה השקף האחרון בנושא הזה ונעבור לנושא של 13:30

אביגיל ונקרט: רק השלמה

אביגיל ונקרט:  שאלת מה אנחנו מבקשים

אביגיל ונקרט:  אם כן, חלק אחד שאנחנו מבקשים להסדיר הוא הוראת שעה שבעצם מונעת את האפשרות לרכוש סוכנויות חדשות למשך שנה וחצי

אביגיל ונקרט:  במקביל לזה שר האוצר הקים צוות שאמור לגבש פתרון קבע לבעיה הזאת

אביגיל ונקרט:  הצוות כבר הוקם

משה גפני: למה אתם לא מחכים לצוות?     

אביגיל ונקרט: אנחנו חושבים שכבר עכשיו יש ציבור גדול שנפגע

משה גפני: זה פיקוח נפש?     

אביגיל ונקרט: כן

אביגיל ונקרט:  לצערי כן

אביגיל ונקרט:  אנחנו חושבים שהסוכנויות האלה מוכרות מוצרים שלא בהכרח טובים ללקוחות

משה גפני: אם כן, לשם מה הקמתם צוות?     

אביגיל ונקרט: אנחנו חושבים שכן יש כאן מקום לכך

ינון אזולאי: אם אפשר לא לדון בזה עכשיו אלא בדיון הבא

משה גפני: לא חשוב

אביגיל ונקרט: אני אתקדם לצעד הנוסף

אביגיל ונקרט:  הצעד הנוסף שאנחנו רוצים לדבר עליו היום שנותר בחוק ההסדרים זה צעד שאוסר על חברת ביטוח לסרב להתקשר עם יועץ פנסיוני

משה גפני: אתם רוצים לחזק את היועצים הפנסיוניים

אביגיל ונקרט: נכון

אביגיל ונקרט:  קצת רקע, כדי שתכירו את הנושא

משה גפני: היית יכולה להגיד את זה בהתחלה

משה גפני:  לא צריך את הרקע

משה גפני:  יש כאלה שמתנגדים לזה?      

קריאה: לא

משה גפני: תקריאי בבקשה את הסעיף

קריאה: אנחנו רוצים להגדיל את זה

לינור דויטש: לא, לא מגדילים

לינור דויטש:  אנחנו מתנגדים להגדלה

לינור דויטש:  אתה מעקר מתוכן

לינור דויטש:  ברגע שאתה נותן את זה גם לסוכנים, אתה מעקר את זה מתוכן

לינור דויטש:  אתה רוצה לחזק ייעוץ

משה גפני: להקריא את הסעיף

עדי קול: הלשכה המשפטית, משרד האוצר

עדי קול:       אני קורא מסעיף 36, פסקה (2)

עדי קול:      אחרי סעיף 28 יבוא:     פרק ג'1

ינון אזולאי: הרב גפני, לא מתנגדים כי לא הבנו

ינון אזולאי:  אם אפשר להסביר לנו

משה גפני: שאלתי אם יש מישהו שמתנגד

גיא רוטקופף: אנחנו מתנגדים

ינון אזולאי: יש מישהו שלא הבין? אפשר להסביר

קריאה: למה לא יסבירו לנו קודם כל את החוק

משה גפני: הסבירו

קריאה: לא הסבירו

אביגיל ונקרט: אני אשמח להסביר

משה גפני: קודם תגיד למה אתה מתנגד ואחר כך תחזרו להסביר את זה

אייל שלזינגר: כבוד היושב ראש, אני רוצה לומר מספר דברים על זה

משה גפני: אחריו

גיא רוטקופף: ד"ר גיא רוטקופף, מנכ"ל איגוד חברות הביטוח

גיא רוטקופף:  אני רוצה לומר שאנחנו לא מתנגדים לחזק את היועצים הפנסיוניים

גיא רוטקופף:  אנחנו חושבים שייעוץ פנסיוני אובייקטיבי הוא דבר נכון

גיא רוטקופף:  אנחנו כן מתנגדים לאמצעי שבאמצעותו רוצים לחזק אותם

גיא רוטקופף:  אדוני יבין אותי אולי יותר מכולם

גיא רוטקופף:  האמצעי שרוצים לחייב אותם הוא לחייב חברות ביטוח להתקשר עם כל יועץ פנסיוני בתנאים הכי טובים שהם יתקשרו עם איזשהו יועץ פנסיוני ואם הוא לא עושה את זה, זה יהיה סירוב בלתי סביר

גיא רוטקופף:      אני אומר שאדוני יבין את זה כי אדוני כבר נכווה לא פעם מהסבירות

גיא רוטקופף:  ברגע שיש לי את המונח סירוב בלתי סביר, אני נמצא בבית משפט והרבה זמן

גיא רוטקופף:  אני אגיד לאדם תקשיב, יש לי כאן קושי, אני לא נקשר איתך כי אתה לא אדם ישר

גיא רוטקופף:  אז יגידו לי שאנחנו מצטערים, אנחנו כן אנשים ישרים

גיא רוטקופף:  יש כאן סמכות שניתנת למפקח להטיל עלי עיצומים במקרה שהתקשרתי עם מישהו שזה סירוב בלתי סביר, שזה גם כן מטיל עלי עול מאוד משמעותי כולל עיצום כספי בסופו של יום

גיא רוטקופף:  רק ההתדיינויות לגבי מהו בלתי סביר ומהו לא בלתי סביר, זה דבר שלא ייגמר

גיא רוטקופף:  אם היה כאן איזשהו כשל בתחום הזה, כשל משמעותי, כמובן שהיינו מטפלים בו

גיא רוטקופף:  אם היה מוצג איזשהו כשל משמעותי שיש לטפל בו באמצעים עונשיים, בכלים של סבירות, היה על מה לדבר

גיא רוטקופף:  זה לא דבר שמוצג

גיא רוטקופף:  היה כחלק מהאובייקטיביזציה של הייעוץ, מה שלא כל כך המשיך לעבוד

גיא רוטקופף:  כלומר, יש כאן כלים אחרים

גיא רוטקופף:       אדוני בוועדה הזאת במשך הרבה מאוד שנים טיפל בתחום הפנסיוני

גיא רוטקופף:  אדוני גם יודע שעם ההקמה של פנסיות ברירת מחדל, שהיום דמי הניהול בפנסיה הם מהנמוכים בעולם

גיא רוטקופף:  יש פנסיית ברירת מחדל, ארבע חברות שהמדינה נתנה להן זיכיון ואני שמח על כך

גיא רוטקופף:  בסיטואציה הזאת שיש גם יועץ אובייקטיבי שמקבל ממני, במיוחד אם היועץ הזה הוא גוף חזק וגדול, זה קושי אמיתי

גיא רוטקופף:  לכן אני חושב ואני לא חושב לבד, אלא כמו גם הייעוץ המשפטי וגם מרכז המחקר של הכנסת בהצעה הזו שחשבו שזה לא מתאים לחוק ההסדרים

גיא רוטקופף:  אם רוצים להסדיר את זה, יש כלים למפקח

גיא רוטקופף:  הוועדה הזאת העניקה עצמאות למפקח

גיא רוטקופף:  סליחה, לא הוועדה הזאת

גיא רוטקופף:  אתה התנגדת

גיא רוטקופף:  מי שהעניק, הייתה הוועדה הקודמת אבל יש להם הרבה מאוד סמכויות לפעול

גיא רוטקופף:  אני כבר אומר שאין לנו דבר וחצי דבר נגד יועצים פנסיוניים אובייקטיביים

גיא רוטקופף:  תודה רבה אדוני

אייל שלזינגר: אני יושב ראש לשכת היועצים הפנסיוניים

אייל שלזינגר:  יושב ראש לשכת היועצים האובייקטיבים, שהם לא בנקים

אייל שלזינגר:  כלומר, יועצים עצמאיים

אייל שלזינגר:  מה שנאמר כאן, זה לא מה שמוצע

אייל שלזינגר:  האמירה כאן שהחברות לסירוב בלתי סביר או כל מיני אמירות אחרות, או בתנאים אחרים – היא פשוט לא נכונה

אייל שלזינגר:  יש סירוב להתקשר עם יועצים פנסיוניים עצמאיים

אייל שלזינגר:  זה אומר שהייעוץ הפנסיוני נמצא בחסר

אייל שלזינגר:  קשה לתת ייעוץ

אייל שלזינגר:  יש מגבלות

אייל שלזינגר:  אין קבלת נתונים

אייל שלזינגר:  אני רוצה להזכיר שיועץ עצמאי לא מקבל עמלה ולכן אין כאן עמלה טובה יותר או בהסכם הטוב יותר

אייל שלזינגר:  כל מה שאנחנו מבקשים זאת התקשרות ישירה עם חברות הביטוח או עם הגופים המוסדיים לקבל מידע ישירות מתוך המערכות

ינון אזולאי: איזה מידע אתה רוצה?     

אייל שלזינגר: האם יש מס רווח הון, אני רוצה לראות את פירוט ההפקדות, אני רוצה לראות את תנאי הפוליסה, אני רוצה לראות אם שילמו בזמן כן או לא

אייל שלזינגר:  נתונים שלא נמצאים במסלקה הפנסיונית כי מה שנמצא במסלקה הפנסיונית, אני יודע להסתדר לבד

אייל שלזינגר:  הקושי הזה שאנחנו לא יכולים לקבל את המידע, לא יכולים להיכנס ולקבל את המידע ישירות מתוך המערכות, דברים שלוקחים זמן כאשר בחלק מתוך הגופים זה לוקח הרבה מאוד זמן, זה מקשה על הייעוץ ולכן הייעוץ בעצם מפסיק באמצע

אייל שלזינגר:  כל התהליכים האלה, לעשות את ההסכם הטוב ביותר, הוא בכלל לא רלוונטי

משה גפני: ולכן מה?     

אייל שלזינגר: לכן אנחנו רוצים שיחייבו את הגופים המוסדיים להתקשר איתנו בהסכמים, שיפתחו לנו את המערכות כמו לסוכני ביטוח, שנוכל לראות את תיק הלקוח שלנו שעבר דרך הרגולציה של המסלקה ונוכל להתקשר איתו

אייל שלזינגר:  זה כל מה שאנחנו מבקשים בקטע

ינון אזולאי: גיא, שאלה קודם אליך ואחר כך ליועצים הפיננסיים

ינון אזולאי:  בסך הכול על פניו נראה שיכול להיות שזה יביא לנו עוד תחרות בשוק, עוד שקיפות, היועצים יוכלו להביא לנו מחירים יותר טובים

ינון אזולאי:  אתה בא כגוף גדול של חברות הביטוח ואתה אומר שזה לא טוב

ינון אזולאי:  אתה אומר שבכלים שנותנים להם, יש כאן דברים שהם לקויים

ינון אזולאי:  אתה אומר תן להם אפילו יותר אבל הסיפור הוא שאתה בא ומונע מהאזרח שרוצה להשוות את המחירים, כשאתה לוקח לצורך העניין סוכן או מישהו שלך, ראינו במצגות שאתה שולט עליו

ינון אזולאי:  כאן אתה לא שולט עליו

ינון אזולאי:  כשאתה לא שולט עליו, אתה פותח בפניו את הכול, הוא בעצם יכול להציע לי כלקוח דברים יותר טובים

ינון אזולאי:  אני לא מבין מה ההתנגדות שלך לכך שיציע לי כלקוח

ינון אזולאי:  הרי גם אתה רוצה אותי כלקוח

גיא רוטקופף:  לא רק שאני לא מתנגד אלא אני גם מסכים לחלק גדול מהדברים שנאמרו כאן

גיא רוטקופף:  אני חושב שהיועצים הפנסיוניים האובייקטיביים עושים עבודה מצוינת

גיא רוטקופף:  אגב, אני גם חושב שסוכני הביטוח עושים עבודה מצוינת

ינון אזולאי: כרגע אנחנו לא דנים בסוכני הביטוח

ינון אזולאי:  לכל חברת ביטוח יש סוכן ביטוח טוב

גיא רוטקופף: אני רוצה לומר כאן את האמת גם אם הם יושבים כאן בחדר

גיא רוטקופף:  היועצים הפנסיוניים עושים עבודה מצוינת

גיא רוטקופף:  לי בעצמי יש יועץ פנסיוני אובייקטיבי ואני מקבל ממנו שירות ואני מרוצה וגם הוא מקבל שירות

ינון אזולאי: מה זה לך?     

גיא רוטקופף: לי

גיא רוטקופף:  גיא רוטקופף

גיא רוטקופף:  באישי

גיא רוטקופף:  אבל מה שאני אמרתי - ואנחנו גם לא רוצים לחסום אותם – זה שאם רוצים לצרף אותם ולחבר אותם, אפשר לעשות את זה לא בחוק הסדרים שקובע סנקציה של עיצומים, וזה מה שכתוב כאן, אדוני

גיא רוטקופף:  אם אני מסרב להתקשר איתך, אני מסרב סירוב בלתי סביר, אני יכול לקבל - - -     

ינון אזולאי: כי אם אני לא אטיל עליך סנקציה, אתה לא תיתן לו

גיא רוטקופף: אין אפילו ראשית ראיה שאני לא נותן לו את זה

ינון אזולאי: אבל אם אני לא אטיל עליך את הסנקציה?      

גיא רוטקופף: אני אומר שאין ראשית ראיה שאני לא נותן לו את זה

ינון אזולאי: אם אתה נותן לו, אז אין בעיה

גיא רוטקופף: אם יש יועץ אחד שלא מקבל או שני יועצים שלא מקבלים, הפיקוח יכול להוציא הוראות

ינון אזולאי: שאלה שנייה ליועצים הפנסיוניים, אובייקטיביים

ינון אזולאי:  אני מסתכל ואני אומר שהדרישה שלך מצד אחד היא לגיטימית

ינון אזולאי:  אתה אומר שאתה רוצה לקבל את כל המידע

ינון אזולאי:  למה אתה חושב שאני אשים את כל המידע אצלך? כשאני מדבר עם חברות ביטוח, זה גוף מוסדי גדול, אני יודע שמחר יש איתו בעיה, המידע אצלו, אתה בא ואומר פתח את כל המידע שיש לך על הבן אדם הזה אצלי

ינון אזולאי:  לי יש בעיה שבן אדם באופן פרטי – הוא אומר הוא אובייקטיבי, הוא פרטי - משים אצלו את כל המידע של הלקוח

ינון אזולאי:  יש לי עם זה בעיה

גיא רוטקופף: זה לא לשים אצלי

ינון אזולאי: בהסכמה שלי שהיא באונס

משה גפני: תודה רבה

משה גפני:  עורך דין נמרוד ספיר

נמרוד ספיר: שלום, צוהריים טובים

נמרוד ספיר:  אני מייצג את איגוד בתי ההשקעות, מנכ"ל איגוד בתי השקעות, ואני גם מייצג את כל קרנות הפנסיה, ברירת מחדל

נמרוד ספיר:  אני קודם כל אומר שמערך התיווך הוא כמובן חשוב לכל השוק, גם לנו כבתי השקעות ולחברות המנהלות

נמרוד ספיר:  בתי ההשקעות הן אלה שהכניסו את התחרות לשוק הפנסיה בשנת 2016 עם קרנות הפנסיה הנבחרות שבאמת הורידו את דמי הניהול

נמרוד ספיר:  דמי הניהול הממוצעים בפנסיה היום, לפי דוח רשות שוק ההון מ-2021, הדוח האחרון שפורסם, הם 0

נמרוד ספיר: 18 אחוז

נמרוד ספיר:  תחרות זה טוב

נמרוד ספיר:  הבעיה היא, כמו שאתה מכיר את זה אדוני היושב ראש, שהסדרי העמלות, עמלות ההפצה בשוק הזה, נקבעו עוד על ידי ועדת בכר על שם יוסי בכר ז"ל ומה שנקבע שם זה בכל הקשור לייעוץ הפנסיוני הבנקאי, נקבעה עמלת הפצה של 0

נמרוד ספיר: 25 אחוז כאשר דמי הניהול הממוצעים היום בשוק הם 0

נמרוד ספיר: 18 אחוז

נמרוד ספיר:  לקרוא לזה ייעוץ פנסיוני בכל מה שקשור למערך הבנקאי, זה ישראבלופ

נמרוד ספיר:  ממש צריך לטפל כאן בפועל בגובה עמלת ההפצה כי אחרת אין ייעוץ פנסיוני בבנקים

משה גפני: מה אתה אומר על החוק הזה?     

נמרוד ספיר: בקשר לחוק הזה, וזה קשור, יועצים פנסיוניים שהם לא בנקים, אנחנו כבתי השקעות שהחוק חל עליהם בעד להחיל את ההוראה הזאת

נמרוד ספיר:  כל מה שקשור לייעוץ פנסיוני שהוא לא בנקאי, אנחנו מתנגדים כי היום במערך המשא ומתן בינינו לבין הבנקים, זה רק עוד יותר מקשה את החיים עלינו בייעוץ הפנסיוני הבנקאי

נמרוד ספיר:  שהחוק לא יחול, ההקלות שנתנו מול המשא ומתן לא יחולו על הבנקאי

קרן סנאי לייזרוב: אני עורכת דין בone-ziro-

קרן סנאי לייזרוב:  לצדי רם כהן שהוא היועץ המקצועי שלנו לענייני ייעוץ פנסיוני

קרן סנאי לייזרוב:  אני לא אדבר על כמה שחשוב ייעוץ פנסיוני

קרן סנאי לייזרוב:  אני חושבת שזה מסכם כאן, ייעוץ אובייקטיבי

קרן סנאי לייזרוב:  זה היעד שאנחנו כבנק צעיר וחדש שמנו לעצמנו

קרן סנאי לייזרוב:  יחד עם זאת, נתקלנו בשתי בעיות עיקריות

קרן סנאי לייזרוב:  הראשונה בהן נוגעת לחובה שלנו בכלל לתת ייעוץ ראשוני בסניפים

קרן סנאי לייזרוב:  אנחנו בנק דיגיטלי ואין לנו סניפים

קרן סנאי לייזרוב:  זה מונע מאיתנו לפנות לאוכלוסייה רחבה ואנחנו מאוד רוצים לפנות מדן ועד אילת

קרן סנאי לייזרוב:  זה מונח על שולחנכם ואני מקווה שזה יקודם בקרוב

קרן סנאי לייזרוב:      התכנסנו לעניין עמלות ההפצה

משה גפני: מה זה עמלות הפצה?     

קריאה: הדיון הוא לא בעמלות הפצה

קרן סנאי לייזרוב: ההתקשרות בהסכמי הפצה

קרן סנאי לייזרוב:  אני מתנצלת

קרן סנאי לייזרוב:  הרעיון של יצירת התקשרות עם כולם בעצם מאפשר לנו כיועצים פנסיוניים, גם כבנקים, לתת ייעוץ נטול פניות, מערך השיקולים שלנו הוא לא לוקח בחשבון את זהות היצרן

קרן סנאי לייזרוב:  יתרה מכך, המחוקק עצמו, כמו שנאמר, ובצדק, קבע תקרה מקסימלית לשיעור העמלה והתקרה הזאת לא אמורה להביא את היצרן לכדי - - -     

משה גפני: אתם בעד החוק הזה?     

קרן סנאי לייזרוב: בוודאי

קרן סנאי לייזרוב:  חד משמעית

קרן סנאי לייזרוב:  אני אומר עוד יותר מזה

קרן סנאי לייזרוב:  יש כאן אי סימטריה מובהקת בין הצד של היצרן לצד של היועץ הפנסיוני

קרן סנאי לייזרוב:  אני כיועצת פנסיונית מחויבת להתקשר עם כל יצרן שיבקש את זה באותם תנאים מסחריים של יתר היצרנים שהתקשרתי איתם

קרן סנאי לייזרוב:  אין חובה מקבילה נכון להיום ליצרנים

קרן סנאי לייזרוב:  יתרה מכך, החשש שלנו, וזה המשך הסעיף שמוצע, נוגע לביטול ההסכם

קרן סנאי לייזרוב:  תחשבו על סיטואציה בה היצרן יכול בכל רגע נתון לבטל הסכם רק כי הוא גילה שמערכת הדירוג שלי שהיא מערכת אובייקטיבית שנשענת על קריטריונים אובייקטיביים, דירגה אותו במקום נמוך

קרן סנאי לייזרוב:  במקום לתמרץ את היצרנים לשפר את המוצרים שלהם - - -     

משה גפני: תודה

משה גפני:  הבנו

שלמה אייזיק: נשיא לשכת סוכני הביטוח

שלמה אייזיק:  אנחנו בעד החוק הזה ואנחנו מבקשים לאפשר גם לסוכני הביטוח להיות חלק מהחוק הזה כי כיום יש לא מעט מצבים שאנחנו לא יכולים לתת שירות ללקוחות בחברות מסוימות מסיבות מסחריות כאלה ואחרות של היקפי פעילות, של סיבות כאלה ואחרות שלא זה המקום להעלות אותן

שלמה אייזיק:  אנחנו מבקשים שיתאפשר לנו לתת ייעוץ ושירות ללקוחות גם אם הם לקוח יחיד בחברת ביטוח כזאת או אחרת

שלמה אייזיק:  זאת הבקשה שלנו

שלמה אייזיק:  אנחנו בעד העניין, כמובן בכל הענפים

שלמה אייזיק:  אדוני היושב ראש, יש כאן הבהרה מאוד מאוד חשובה

שלמה אייזיק:  אנחנו מבקשים שזה יחול בכל הענפים ולא רק בענף הפנסיוני

קריאה: תסביר גם שאלה עסקים קטנים

שלמה אייזיק: גם בענף החיים, גם בענף הרכוש וכיוצא בזה

רועי כהן: מדובר בעסקים קטנים שבסך הכול מבקשים להתפרנס

רועי כהן:  אתה מנסה בצורה כזאת או אחרת להוציא אותם

איתי טמקין: אני מבין שבחלק הזה של הדיון אפשר להעלות נושאים שלא על סדר היום

איתי טמקין:  יש פה איפה ואיפה בין החלק הראשון בו הייתה דווקנות לבין החלק השני בו פתאום הדיון נפתח לעולמות אחרים

איתי טמקין:  חשבתי שיש סימטריה בדיון

משה גפני: אמרתי שזה לא נושא הדיון

משה גפני:  אמרתי את זה

ינון אזולאי: יש גם עוד תשובה

ינון אזולאי:  הם כל היום כאן והם אורחים, מגיעים פעם בתקופה ואנחנו מתייחסים אליהם

משה גפני: לינור דויטש, תדברי בקצרה

משה גפני:  אני מאבד את הסבלנות בדיון הזה

לינור דויטש: תמיד הרב גפני

לינור דויטש:  מהר

לינור דויטש:  מנכ"לית לובי 99

לינור דויטש:  קודם כל, אני שמחה לראות שכולם מברכים על החוק

לינור דויטש:  אנחנו כמובן מברכים עליו

לינור דויטש:  אנחנו תומכים בחיזוק היועצים הפנסיוניים העצמאיים

לינור דויטש:  אנחנו מתנגדים לעמדת סוכני הביטוח להצטרף גם הם לחוק הזה ואנחנו גם נסביר למה

לינור דויטש:  ציבור היועצים הפנסיוניים הולך ומצטמצם עם השנים

לינור דויטש:  כיום יש משהו כמו 460 יועצים פנסיוניים עצמאיים אל מול מעל 10,000 סוכני ביטוח, ויש סיבה שיש גדילה מתמדת במספר סוכני הביטוח וקיטון או צמצום של מספר היועצים הפנסיוניים העצמאיים

לינור דויטש:  אם תכניס את הסוכנים – שוב, רוצים שכולם יתפרנסו ושלכולם יהיה טוב, הכול בסדר – אבל להציג את הסוכנים שיש להם את לשכת סוכני הביטוח שהיא חזקה מאוד, שהיא מהווה לובי חזק מאוד שכולנו רואים כאן אם כבר מדברים על הסעיף שהוצאנו, סעיף 37 שנעלם על שקיפות עמלות

משה גפני: אבל אנחנו לא מדברים על זה

שלמה אייזיק: את מי את מייצגת?     

לינור דויטש: אני מייצגת את הציבור

לינור דויטש:  אתה מוזמן להסתכל במאה אחוזים מימון המונים כיום, נכון להבוקר, 10,532 חברים בלובי     

משה גפני: זה חיים שכאלה עכשיו?     

לינור דויטש: לא

לינור דויטש:  שאל הנשיא אייזיק שלבקשתו נפגשנו עם לשכת סוכני הביטוח לשמוע את טענותיהם ולא שוכנענו

לינור דויטש:  הם דואגים לאינטרס של סוכני הביטוח

לינור דויטש:  התפקיד שלנו הוא לדאוג לאינטרס של האזרח הקטן ולכן אסור להוסיף את סוכני הביטוח לחוק

לינור דויטש:  תודה

אוהד מעודי: סגן הממונה על הביטוח

אוהד מעודי:  אני אתייחס בקצרה

משה גפני: אם אפשר לפני כן

משה גפני:  אתה מייצג את הממשלה

קריאה: הוא הרגולטור

משה גפני: איתי, אני מבקש שאביגיל תקריא בבקשה את החוק ותסבירי אותו, רק את החוק בלי רקע ובלי כל הדברים מסביב כי אני לא מצליח להחזיק ראש בעניין הזה

משה גפני:  אני מתבלבל

משה גפני:  תקריאי את החוק ותסבירי

עדי קול: הלשכה המשפטית, משרד האוצר

עדי קול:      (2)	אחרי      פרק ג'1: חובות גוף מוסדי כלפי בעל רישיון     28א

עדי קול: 	איסור על סירוב בלתי סביר להתקשרות עם יועץ פנסיוני     

עדי קול: גוף מוסדי אשר מסרב להתקשר עם יועץ פנסיוני בהסכם לביצוע עסקה יודיע על כך ליועץ הפנסיוני, בכתב, ויפרט בהודעה כאמור את הנימוקים לסירובו

עדי קול: "סירוב בלתי סביר", "להתקשר עם יועץ פנסיוני בהסכם לביצוע עסקה" – סירוב להתקשר עם יועץ פנסיוני בהסכם לביצוע עסקה (בהגדרה זו - סירוב), בנסיבות שלהלן:     

אחד מאלה: מספר הלקוחות שלהם היועץ הפנסיוני מעניק ייעוץ פנסיוני מתמשך (בפסקה זו – לקוחות קבועים של היועץ הפנסיוני)

אחד מאלה: היקף הסכומים העומדים לזכות הלקוחות הקבועים של היועץ הפנסיוני בקופות הגמל

אחד מאלה: היותו של בעל הרישיון יועץ פנסיוני

אחד מאלה: בסעיף 28א(א) המוצע אנחנו קובעים את העיקרון שלפיו גוף מוסדי לא יהיה רשאי לסרב סירוב בלתי סביר - ותכף נסביר מה זה אומר

אחד מאלה:  אנחנו עושים מספר חלופות שמסבירות מה זה אומר סירוב בלתי סביר – עם יועץ פנסיוני להתקשר בהסכם לביצוע עסקה

אחד מאלה:  כלומר, הסכם שמאפשר ליועץ הפנסיוני לייצג בביצוע העסקה את החוסך לבין הגוף המוסדי

אחד מאלה:  בנוסף הוא גם לא יהיה רשאי להפסיק התקשרות כזאת בנסיבות של סירוב בלתי סביר, וגם את זה נסביר בהמשך

אחד מאלה:  זה כלל אחד

אחד מאלה:      הכלל השני הוא שכאשר גוף מוסדי מסרב להתקשר עם יועץ פנסיוני בהסכם לביצוע עסקה, הוא צריך למסור על כך סירוב מנומק לאותו יועץ פנסיוני ולהסביר למה הוא סירב להתקשר

אחד מאלה:       נסביר את החלופות השונות האומרות מה זה סירוב בלתי סביר

אחד מאלה:  האופציה הראשונה לסירוב בלתי סביר היא שאם לגוף המוסדי יש כבר הסכמים קיימים

אייל לב ארי: לגבי סעיף קטן (ב) זה רק לגבי התקשרות

אייל לב ארי:  מה עם סיום התקשרות?      

עדי קול: זה אותו עיקרון

עדי קול:  אם צריך לחדד כאן משהו בנוסח, נחדד

שולמית אלוני: כרגע מבחינתכם זה חל או לא חל?     

עדי קול: כרגע מבחינתנו זה חל

עדי קול:  לפחות צריך לחול

עדי קול:  זה אותו רציונל

אייל לב ארי: צריך לחול, זה צריך להיות כתוב במיוחד אם יש כוונה גם להטיל סנקציה

אייל לב ארי:  אני חושב שבסנקציה דווקא הביצוע כן מופיע

אחמד טיבי: הוא מסכים להכניס את זה

עדי קול: אין לי בעיה

קריאה: יש לי הערה קצרה ביחס ל-28א

עדי קול: אני אמשיך להסביר

עדי קול:  אני מסביר את האופציות שמנויות בסעיף קטן (ג) לגבי מה זה סירוב בלתי סביר

עדי קול:  אחד, יש כבר הסכמים קיימים עם בעל רישיון ואם הוא מסרב - - -     

אייל לב ארי: בעל רישיון זה סוכן או יועץ פנסיוני

עדי קול: לרבות סוכן

אייל לב ארי: מי שיודע, יודע, אבל מי שלא יודע, זה לא ברור

עדי קול: תודה על ההבהרה

אייל לב ארי: בעל רישיון אחר, בעל רישיון מוגדר בחוק הייעוץ

אייל לב ארי:  סוכן או יועץ פנסיוני

קריאה: כלומר, זה חל על שני בעלי הרישיונות

עדי קול: לא, זה לא חל על שניהם

אייל לב ארי: תנאים דומים

קריאה: באיזה סעיף אדוני בחוק הייעוץ?     

עדי קול: (ג)(1)

אייל לב ארי: הוא בפסקה הראשונה בהגדרת סירוב בלתי סביר

אחמד טיבי: נניח שאנחנו רוצים לצרף את סוכני הביטוח, איפה בניסוחים אפשר להכניס את התוספת הזאת?     

אייל לב ארי: צריך להרחיב את זה

אייל לב ארי:  יועץ פנסיוני

קריאה: בעל רישיון

קריאה: אפשר להגיד בעל רישיון וזה יתפוס את שניהם

קריאה: אנחנו מבקשים שיירשם בעל רישיון

עדי קול: דרך אגב, החוק גם מחייב אותנו

אחמד טיבי: מכובדי היושב ראש, חשוב להציג את העמדה שלנו

אחמד טיבי:  אנחנו הקשבנו

אחמד טיבי:  אנחנו תומכים בצירוף סוכני ביטוח לייעוץ פנסיוני

אחמד טיבי:  אגב, זה חוק טוב

אחמד טיבי:  זאת הצעה טובה לגבי ייעוץ פנסיוני אבל הוא חייב לכלול את סוכני הביטוח

לינור דויטש: חבר הכנסת טיבי, אפשר שתסביר למה חייבים לכלול את סוכני הביטוח? לא הצלחתי להבין

לינור דויטש:  למה האינטרס של הציבור שסוכני הביטוח ייכנסו?      

אחמד טיבי: למה לפגוע בסוכנו הביטוח? יש סוכני ביטוח שנפגעים

אחמד טיבי:  אני לא רוצה לפרט

אחמד טיבי:  יש סוכני ביטוח שנפגעים מהסירוב או מההפסקה

לינור דויטש: יש לה רגולטור

לינור דויטש:  שידאג להם

לינור דויטש:  שיפנו לרשות שוק ההון

אחמד טיבי: במשך השנים אני קיבלתי עשרות תלונות

משה גפני: גברת דויטש, מותר לחבר הכנסת טיבי לומר את עמדתו בלי שתפריעי לי

לינור דויטש: אני מתנצלת

אוהד מעודי: כבוד היושב ראש, אני אשמח להתייחס אחר כך

עדי קול: בפסקה הראשונה, החלופה הראשונה יש כבר לגוף המוסדי הסכמים קיימים עם בעלי רישיונות אחרים, בין אם אלה יועצים פנסיוניים או סוכני ביטוח

עדי קול:  כאשר הגוף המוסדי מסרב להתקשר בהסכם דומה שהתנאים המהותיים שלו הם תנאים דומים עם יועץ פנסיוני מסוים, יראו בכך כסירוב בלתי סביר

עדי קול:  זו החלופה הראשונה

עדי קול:      החלופה השנייה

עדי קול:  אנחנו מפרטים שורה של מקרים ספציפיים

עדי קול:  סירוב להתקשר בגלל מספר הלקוחות של היועץ הפנסיוני, מאפייני הלקוחות - לקוחות גדולים, לקוחות קטנים, הרבה כסף, מעט כסף - היקף הסכומים העומדים לזכות הלקוחות, היקף עמלות ההפצה שהוא גובה, כלומר, אם אומרים ליועץ שלא מוכנים לעשות איתו עסקים כי מספר הלקוחות שלו מועט והיקף העמלות שהוא גובה הוא נמוך ולכן לא שווה להתעסק איתו, והיותו של בעל רישיון יועץ פנסיוני

עדי קול:  כלומר, אנחנו לא רוצים לעבוד עם יועצים פנסיוניים ומעדיפים לעבוד רק עם סוכנים

שלמה אייזיק: זה מה שקורה לחלק גדול מציבור סוכני הביטוח

עדי קול: האפשרות השלישית היא סירוב בנסיבות נוספות שהממונה יוכל לקבוע במסגרת החוזים שהוא יהיה מוסמך להציג

קריאה: אם אפשר לפרט ביחס ל-28א

אייל לב ארי: ההסכמים שאתם מציינים שנקבעו בהסכם כאמור עם בעל רישיון אחר, זה בעצם או הסכם עם סוכן ביטוח או הסכם עם יועץ פנסיוני

אייל לב ארי:  אלה לא הסכמים מאפיינים אחרים, כל אחד מהם? איך אתם יכולים לבוא ולגזור ביחס למקרה ספציפי?     

אוהד מעודי: אני אתייחס באופן כללי לסוגייה שהוצגה כאן

משה גפני: אתה משיב לו?     

אוהד מעודי: כן

אחמד טיבי: אגב, כשאמרתי סוכני ביטוח, אני מתכוון לכל ענפי הביטוח

אוהד מעודי: קודם כל נבין אם בכלל יש בעיה לגבי סוכני הביטוח לרבות באיזשהו ענף מסוים ותכף אני אתייחס גם לזה

אוהד מעודי:  היו דיונים בנושא הזה, בין השאר גם עם חברי הכנסת המכובדים שיושבים כאן

אוהד מעודי:  אני אוכל לציין גם לרבות אחרי ביקורת שעשינו מעודכנת בנושא הזה היכן הדברים עומדים

אחמד טיבי: אגב, קיימנו בוועדת הכספים לפחות שלושה-ארבעה דיונים במשך כל השנים על הסוגייה והבעיה קיימת

אוהד מעודי: אני תכף אתייחס

אוהד מעודי:  מדובר כאן בשינוי שהוא לא שינוי טריביאלי

אוהד מעודי:  יש כאן התערבות במסגרת חוזה או הסכם בין שני צדדים אבל מתי יש התערבות כזאת? כאשר יש כשל שוק משמעותי

אוהד מעודי:  בבחינה לגבי הנושא של ייעוץ פנסיוני שרוצים לחזק את היועצים הפנסיוניים שהם בהגדרה אובייקטיביים, לפי החוק הם מחויבים לבחון את כל המוצרים מכל החברות ללקוח שעומד מולם

אוהד מעודי:  סוכן לא מחויב ובהגדרה אני אגיד לכם גם שסוכן עובד עם שתיים-שלוש חברות בממוצע למרות שהלקוח הרבה פעמים בכלל לא מודע לזה

שלמה אייזיק: אדרבה ואדרבה, תפתח אותו לכל השוק

קריאה: הלקוח כן מודע כי יש הנמקה

אוהד מעודי: בסדר

אוהד מעודי:  אפשר לזרוק הרבה סיסמאות

משה גפני: תעשה לי טובה, אם אתה רוצה לנהל דיאלוג, אתם יכולים לעשות את זה בחוץ

אוהד מעודי: כבר ניהלנו הרבה לפני כן וזה לא עזר

אוהד מעודי:  בכל מקרה, יש כאן הבדל מאוד משמעותי

אוהד מעודי:  כמו שאמרו כאן, יש כ-460 יועצים

אוהד מעודי:  יש מגמת ירידה לאורך השנים

אוהד מעודי:  אני אחראי בין היתר גם על רישוי של סוכנים ויועצים

אוהד מעודי:  נותן להם רישיון על פי החוק

אוהד מעודי:  בקרב הסוכנים יש מגמת עלייה ובקרב היועצים יש מגמת ירידה

אוהד מעודי:  לכן גם כאן יש הבדל משמעותי

אוהד מעודי:      אני אתייחס למה שציינו לגבי הרצון להרחיב

אוהד מעודי:  יש סוגייה מאוד ספציפית בענף ביטוח רכב חובה של סוכנים מהמגזר וישבנו על זה

קריאה: זה לא קשור

אוהד מעודי: זה לא קשור

אוהד מעודי:  לכל הענפים אמרתי שאין שום רלוונטיות

אוהד מעודי:  לגבי סוגיה מסוימת שחברי הכנסת המכובדים כאן הציגו, הייתה סוגיה בענף רכב חובה שסוכנים מהמגזר הגיעו על מנת לומר שיש להם - - -     

קריאה: אף אחד לא מדבר על זה

אוהד מעודי: אוקיי

אוהד מעודי:  אם דיברת על כל הענפים, אנחנו כמובן מתנגדים

משה גפני: זאת הפעם האחרונה שאני אומר

משה גפני:  אין דיאלוג

משה גפני:  תגיד את עמדתך ואם הם יבקשו להתייחס, אני אתן להם

אוהד מעודי: אמרתי את עמדתי בצורה מפורשת והיא גם מגובה בנתונים

אוהד מעודי:  יש כשל בשוק של יועצים פנסיוניים

אוהד מעודי:  בתחום של הסוכנים אין שום כשל ויש מגמה של עלייה לאורך השנים

פיאד טמיש: היועץ המשפטי של לשכת סוכני הביטוח בישראל

פיאד טמיש:  אדוני, אנחנו מאוד תומכים בהצעה

פיאד טמיש:  אנחנו גם נאמר את הדברים

פיאד טמיש:  יש הצגה כאן הצגה של עוגות מאוד יפות והעוגות מדברות על כך שיש חלק ונתח מאוד גדול של סוכני ביטוח

פיאד טמיש:  הם רוצים לפתוח כך שגם יועצים פנסיוניים יתחרו איתנו על אותה עוגה

פיאד טמיש:  אנחנו מסכימים

פיאד טמיש:  תחרות זה דבר מבורך ואנחנו רוצים אותו

פיאד טמיש:  אבל אנחנו רוצים שהוא יחמש את שני הצדדים של התחרות באותם כלים

פיאד טמיש:  אם פותחים את זה לענף של הפנסיוני שיש להם את כל החברות, אז תנו לסוכני הביטוח שהם יתקשרו עם כל החברות

אחמד טיבי: הגיוני

פיאד טמיש:  אנחנו גם אומרים שבענפי הביטוח השונים יש בעיה

פיאד טמיש:  החוק מחייב את סוכן הביטוח לתת למבוטח שלו את המוצר הכי טוב על המדף שלו

פיאד טמיש:  זה בעצם מתוך החברות שהוא התקשר איתן

פיאד טמיש:  החקיקה הקיימת דורשת שסוכן הביטוח ידאג למבוטח שלו, אבל מה היא קובעת לגבי סוכן פנסיוני? היא אומרת לו להציע למבוטח את המוצר הכי טוב בשוק

פיאד טמיש:  לגבי סוכן ביטוח היא אומרת לו להציע את המוצר הכי טוב שיש לך, שזה מתוך חברות שהוא מתקשר איתן

פיאד טמיש:  אנחנו אומרים תפתח לנו את כל השוק ואז אנחנו נציע את המוצר הכי טוב בשוק

פיאד טמיש:  לגבי כל ענפי הביטוח אנחנו חושבים אותו הדבר

פיאד טמיש:  אם יש חברות ביטוח שמשווקות מוצרים שונים ויש את סוכן ביטוח שצריך לדאוג לטובתו של המבוטח, אנחנו אומרים תפתחו לנו את כל המוצרים כדי שאנחנו נתאים את המוצר הכי טוב ללקוח, לצרכיו, ונמכור לו אותו

ינון אזולאי: אני אשאל אותך שאלה

ינון אזולאי:  היום לחברות הביטוח יש אינטרס לתת לסוכנויות

ינון אזולאי:  אם כן, גם כך הם נמצאים בתוך ה-פול הזה

פיאד טמיש: אני מסכים אבל יש לי מענה

חמד עמאר: ינון, זה לא המצב

חמד עמאר:  יש הרבה חברות סגורות בפני הסוכנים

ינון אזולאי: אני רוצה להבין

ינון אזולאי:  יכול להיות שאני טועה

פיאד טמיש: אדוני, אני אענה לך על זה

פיאד טמיש:  לגבי העוגות שהוצגו, סוכנויות ביטוח מוכרות של חברה אחת יותר מאחרות נגיד בגלל העמלות

פיאד טמיש:  גם לא הוצג הנתון וזה נתון שאנחנו מאוד מכירים מהשוק

פיאד טמיש:  בדרך כלל חברות ביטוח קונות את הסוכנויות שמוכרות את המוצרים שלהן הכי הרבה

משה גפני: תודה רבה

גיא רוטקופף: כבוד הרב, אנחנו מתנגדים בצורה נחרצת להוספת סוכני הביטוח

גיא רוטקופף:  כל הרעיון של החקיקה הזאת מלכתחילה היה רעיון לחזק את היועצים הפנסיוניים

גיא רוטקופף:  אגב, אנחנו חושבים שלא בכלים הנכונים

גיא רוטקופף:  בסיטואציה הזאת סוכני הביטוח שהתנגדו לחלק מהדברים – לזה הם לא התנגדו, שזה יצא מהחוק

גיא רוטקופף:  את זה הם רצו להכניס על מנת לחייב אותי לעבוד עם כל סוכן ביטוח בכל תחום באותם תנאים שעבדתי עם כל סוכן אחר, גם עם סוכן שסרח

גיא רוטקופף:  אני לא מאמין שזה הדיון, אני לא מאמין שמשרד האוצר יכול לתמוך ברעיון כזה כי זאת התערבות בוטה

משה גפני: תודה רבה

משה גפני:  אני מבקש להמשיך הלאה

שולמית אלוני: דודי, לגבי הנוסח

שולמית אלוני:  כשאתם מדברים על סירוב המבוסס על אחד מאלה, מספר הלקוחות שלהם היועץ הפנסיוני מעניק ייעוץ פנסיוני מתמשך

שולמית אלוני:  מה זה מתמשך?     

דור פישר: סגן היועץ המשפטי, הלשכה המשפטית, רשות שוק ההון, משרד האוצר

דור פישר:  בנוגע ליועץ פנסיוני, לפי החוק יש לו שתי חלופות לגבי הייעוץ הפנסיוני שהוא נותן בשונה מסוכן פנסיוני

דור פישר:  הוא יכול לתת ייעוץ חד פעמי שבו הוא רק נותן המלצה אחת לאן לעבור או שהוא יכול לתת ייעוץ פנסיוני מתמשך

דור פישר:  במוצר פנסיוני אנחנו מדברים על מוצרים שהם לא במקרה שקונים אחת לשנה אלא במוצרים שאמורים להימשך לאורך כל חייו של הלקוח ולכן בייעוץ פנסיוני מתמשך המטרה היא לא לתקופת זמן מוגבלת של ייעוץ חד פעמי אלא לתקופת זמן בלתי מוגבלת

דור פישר:  לכן אנחנו משווים תפוחים ותפוחים, את כמות הלקוחות המתמשכים ולא החד פעמיים

קריאה: אפשר להעיר משהו לגבי הנוסח בסעיף הזה?     

משה גפני: כן

קריאה: כמו שאמרתי, אני מבקש שהתחולה לא תהיה על יועצים פנסיוניים שהם בנקים

קריאה:  אנחנו מקבלים את ההערה של ONE-ZIRO

קריאה:  הכוונה שלנו היא לבנקים עם נתח שוק גדול, כמוש האוצר ניסח בחקיקה אחרת

משה גפני: מה עמדתכם?     

אביגיל ונקרט: אנחנו בכל זאת חושבים שנכון להחיל את זה גם על בנקים

אביגיל ונקרט:  בסופו של דבר מדובר בסעד שאמור לסייע ללקוחות של יועצים פנסיוניים

אביגיל ונקרט:  גם לבנקים יש לקוחות ליועצים פנסיוניים ואין סיבה שהלקוחות שלהם ייפגעו מזה

קריאה: שוב, אנחנו מזכירים

קריאה:  זה לא ייעוץ פנסיוני

קריאה:  בואו נקרא לזה ייעוץ גמל והשתלמות

קריאה:  אין היום ייעוץ פנסיוני בישראל של הבנקים כי אף אחד לא עובד בעמלות ההפצה האלה

קריאה:  זה בסדר, עמלות ההפצה נקבעו כשדמי הניהול בשוק היו 0

קריאה: 4

קריאה:  היום הם 0

קריאה: 18

קריאה:  אין ייעוץ פנסיוני

קריאה:  זה סתם

קריאה:  אפשר לקרוא לזה גם ייעוץ משה

יעקב סויסה: אני סוכן ביטוח עצמאי קטן מקריית חיים

יעקב סויסה:  אני כרגע מדבר בשם עצמי

יעקב סויסה:  אני סוכן פנסיוני 14 שנים

יעקב סויסה:  אני מעיד על עצמי ואני רוצה להגיד לכם שימו לב לכותרת של החוק – איסור סירוב התקשרות בלתי סביר

יעקב סויסה:  כלומר, אם החוק מועבר ללא סוכני הביטוח בעלי הרישיון הפנסיוני, כמוני, למעשה יש כאן הכשרה של התקשרות בלתי סבירה איתי

יעקב סויסה:  זאת אומרת שמחר בבוקר יש את החוק הזה, יכולים לטעון שבגלל שליועצים אסור להתקשר בלתי סביר, איתי כסוכן ביטוח מותר להתקשר בלתי סביר

יעקב סויסה:  בחוק יש הגדרה מאוד ברורה מה זה בלתי סביר – מספר הלקוחות, הוא הקריא את זה מצוין ונפלא

יעקב סויסה:  אני רוצה לומר לכם שיש לי קהילה של 5,000 סוכני ביטוח שנמצאת ברשת החברתית ואני יודע – אתה מדבר על איגוד בתי השקעות – שבתי ההשקעות לא פותחים מספרים לסוכנים קטנים כמוני

יעקב סויסה:  לא פותחים

יעקב סויסה:  הם אומרים לי לך דרך צד ג', לך דרך איקס או וואי

יעקב סויסה:  לא פותחים כמדיניות

יעקב סויסה:      יש לי סוכן שפנה אלי פעם – סיפור קטן שממחיש לכם כמה חשוב שבעלי הרישיון כן יהיו – הוא צייר ציור של הלצה עם הזמן לקבל שירות מאותו גוף מוסדי, תמונה של גולגולת וכהנה וכהנה

יעקב סויסה:  אחרי כמה ימים הוא התקשר אלי בוכה כי סגרו לו את המספר

יעקב סויסה:  פשוט סגרו לו את המספר

יעקב סויסה:  שלחו לו מייל וסגרו לו את ההסכם שלו עם אותו גוף מוסדי

יעקב סויסה:  אתם צריכים להבין שהתקשרות בלתי סבירה היא דבר לא מוסרי, לא נכון ואין סיבה להגן על פשע שככל הנראה עושים ליועצים הפנסיוניים, אני לא יודע בדיוק למה, באמצעות זה שמוציאים מהתחולה בעל רישיון שהוא עם אותם לימודים, הוא עשה אותו הדבר את כל התהליך, כמו שאמרת הוא גמל והשתלמות וגם אני נותן את העצה הטובה ללקוח שלי בגמל והשתלמות ולהוציא אותי מתחולת החוק, לדעתי זה עוול נוראי

יעקב סויסה:  יושב לידי סוכן הביטוח עאדל מחאג'נה מוועדת ההיגוי במגזר הערבי ואני מדבר איתו על בסיס שבועי ואני שומע כמה פעמים הוא אומר לי שלא פותחים להם מספרים, שלא מתייחסים אליהם, שהם עצמאים קטנים

יעקב סויסה:  אני סוכן ביטוח מקריית חיים, יש סוכני ביטוח מטבריה, מקריית שמונה ומדימונה, עליהם אתם מגנים כשאתם מרחיבים את תחולת החוק הזה

יעקב סויסה:  תודה רבה

שלמה אייזיק: כנשיא לשכת סוכני הביטוח אני מקבל כל שבוע מכתבים מסוכנים די חדשים בענף שעובדים סדר גודל של שנה-שנתיים ואומרים שסגרו להם את הפעילות כתוצאה מזה שנפח הפעילות שלהם באותה חברה או באותו גוף מוסדי הוא מאוד מאוד נמוך

קריאה: אין להם סיכוי

קריאה:  אתה שומע שאין להם סיכוי

שלמה אייזיק: הבעיה קיימת ואני מבקש לפתור אותה

שלמה אייזיק:  אני בכלל לא נכנס לקטע המסחרי כאן

שלמה אייזיק:  הוא לא מעניין

שלמה אייזיק:  מה שמעניין זה שיאפשרו לכל מי שקיבל רישיון, טרח, עמל ועשה סטאז' לעבוד ולהתפרנס בכבוד

אחמד טיבי: דברים נכונים

קריאה: בהיבט הטכני של הצעת החוק

קריאה:  בסעיף 28א אנחנו כלשכת יועצים מבקשים שיהיה הסכם סטנדרטי

קריאה:  נכון להיום אחת המגבלות הוא שאנחנו מקבלים, אם מישהו מוכן נותן לנו הסכמים כאלה ואחרים שלא ניתן לחתום עליהם

קריאה:  לכן במסגרת הצעת החוק אנחנו מבקשים שיהיה הסכם סטנדרטי שיוגדר על ידי משרד האוצר, רשות שוק ההון או מישהו, להתקשרות שבין יועץ פנסיוני לבין גוף מוסדי

אוהד מעודי: כבוד היושב ראש, עוד נקודה

אוהד מעודי:  מציינים כאן שירותים

אוהד מעודי:  צריך להבין יש הבדל מהותי בין יועץ פנסיוני שהוא משקף את העמלה שלו, הוא מקבל עמלה אחידה

אוהד מעודי:  אם הסוכנים מוכנים – אגב, הייתה התנגדות נחרצת שיחול על דברים דומים – לקבל על עצמם את אותם תנאים - - -         

לינור דויטש: בדיוק

לינור דויטש:  זה עניין מסחרי

קריאה: למה צריך להתנות בין אחד לשני?     

עאידה תומא סלימאן: אם אתה רוצה ליצור מצב תחרותי ולתת לאזרח את השירות הכי טוב, אז קודם כל אתה צריך להשוות את התנאים

עאידה תומא סלימאן:  דבר שני, לא רק לבקש אלא להשוות תנאים בעניין של התקשרות

קריאה: אלה שני רישיונות שונים

קריאה:  יש רישיון סוכן וסוכן בוחר רק מהחברות שאיתן הוא חתם הסכם הפצה

עאידה תומא סלימאן: סליחה, אתה לא מאפשר לו אפשרות אחרת

עאידה תומא סלימאן:  מה זאת אומרת? אתה הגבלת את האפשרות שלו

עאידה תומא סלימאן:  אתה הגבלת אותו מבחינת האופציות הקיימות בפניו להציע בפני האזרח כי ההתקשרות שלו היא עם חברה אחת או עם שתי חברות

קריאה: הפוך

עאידה תומא סלימאן: אל תגיד לי הפוך

קריאה: להיות יועץ פנסיוני, וזה מה שמוסבר כאן, הוא ישווק את כל השוק - - -     

עאידה תומא סלימאן: למה אתה רוצה שהוא יהפוך ליועץ פנסיוני?     

קריאה: מה זה משנה התואר? העיקר זה טובת הלקוח

קריאה: גם כאן צריך התערבות?     

עאידה תומא סלימאן: אני לא מבינה

עאידה תומא סלימאן:  יש לך במדינת ישראל אישורים לשני סוגי עבודה

עאידה תומא סלימאן:  למה אתה רוצה שכולם יהפכו ליועצים פנסיוניים?      

אימאן ח'טיב יאסין: זה גם דרך חברות

אוהד מעודי: סוכן ביטוח בוחר את המוצרים הטובים ביותר מבין החברות איתן הוא מתקשר והעמלות שלו הן שונות

קריאה: אנחנו מבקשים להתקשר עם כל החברות

עאידה תומא סלימאן: למה אתה חושב שאני לא מבינה? אל תסביר לי

עאידה תומא סלימאן:  אני מבינה את העניין

עאידה תומא סלימאן:  מה שלא מקובל עלי זה שבמקום שתשווה את האופציות ותיתן לכולם להיות מקושרים עם המידע שקיים בשוק ולקבל ממנו, אתה בא ואומר לי שהוא יהפוך ליועץ פיננסי ואז יקבל את מה שהוא רוצה

אוהד מעודי: לפי החוק

משה גפני: איתי, אתם מקבלים את העמדה הזאת? הנושא של סוכני הביטוח

איתי טמקין: לא

איתי טמקין:  אנחנו חושבים שצריך להשאיר את הצעת החוק רק ליועצים

אימאן ח'טיב יאסין: אנחנו חושבים אחרת

עאידה תומא סלימאן: אנחנו חושבים אחרת

יצחק פינדרוס: סיכמנו שנושאים שנויים במחלוקת לא באים במושב הקיץ

ינון אזולאי: יש כאן גם את הסבירות, גם את היועצים המשפטיים, בוא נביא את הרפורמה לכאן

עאידה תומא סלימאן: רפורמה אמיתית

עאידה תומא סלימאן:  בואו נשים אותה להשהיה

גיא רוטקופף: כבוד הרב, זו דוגמה קלאסית לכך שחוק רע נכנס לכאן ולא אמור להיות בחוק ההסדרים והעמדה של הייעוץ המשפטי ושל כולם הייתה שהוא צריך להיות מפוצל מחוק ההסדרים

גיא רוטקופף:  בסופו של דבר הוא נכנס לחוק ההסדרים

משה גפני: החוק הזה לא פוצל מחוק ההסדרים

שולמית אלוני: העמדה שלנו הייתה כזאת

גיא רוטקופף: העמדה הייתה שצריך לפצל אותו מחוק ההסדרים

עאידה תומא סלימאן: העמדה של הייעוץ המשפטי

גיא רוטקופף: בסופו של יום הדבר היחיד שלא פוצל זה הדבר הזה ועכשיו אני מבין שזה בשביל להכניס גם סוכנים, לחייב אותי להתחייב עם כל סוכן כאשר אם יש סוכן שאני לא מוכן להתחייב לו, אני צריך להוכיח סירוב בלתי סביר

משה גפני: לא

משה גפני:  הם מתנגדים לזה

גיא רוטקופף: לכן אני מאוד מתנגד לזה

גיא רוטקופף:  לכן אני חושב שכל החוק הזה, לא מקומו בחוק ההסדרים

גיא רוטקופף:  אפשר לדון בו בהמשך

גיא רוטקופף:  אגב, דברים שכואבים כאן, צריך לדון בהם

גיא רוטקופף:  גם העניין של היועצים, צריך לדון בו

גיא רוטקופף:  אני חושב שצריך לחזק את היועצים הפנסיוניים אבל לא בדרך של לחייב כל חברה להתקשר עם כל אחד ואם הוא יסרב, זה יהווה סנקציה מעין פלילית עבורו

גיא רוטקופף:  אני באמת חושב שזאת טעות

לינור דויטש: גם אני רוצה לומר משהו

לינור דויטש:  אני חושבת שמה שאנחנו שומעים כאן מחברי הכנסת הערבים זו בעיה אמיתית וכואבת ובאמת כואב לי לשמוע שיש אפליה למגזר בדבר הזה

גיא רוטקופף: זה לא קשור

לינור דויטש: צריך לטפל בזה אבל הטיפול לא יכול להיות דרך החוק הזה

גיא רוטקופף: מי דיבר על זה? זה לא קשור

לינור דויטש: זה מה שהם אמרו כאן

גיא רוטקופף: לא

גיא רוטקופף:  אף אחד לא דיבר על זה

חמד עמאר: מי דיבר על זה? לא שמעתי אף אחד שדיבר על זה

חמד עמאר:  אני יושב כאן ולא שמעתי את זה

לינור דויטש: זה מה שהשתמע מהדברים שאמרתם

גיא רוטקופף: חוץ ממעודי שדיבר על זה, אף אחד לא דיבר על זה

עאידה תומא סלימאן: אנחנו דיברנו באופן כללי על סוכני הביטוח

עאידה תומא סלימאן:  אף אחד לא הזכיר את זה

משה גפני: לא הזכירו כאן את הסוכנים הערבים

לינור דויטש: זה מה שהבנתי בין הדברים

לינור דויטש:  סליחה, טעות פרשנות שלי

לינור דויטש:  טעות שלי

לינור דויטש:  אני מתנצלת

לינור דויטש:  זה מה שאני הבנתי

לינור דויטש:  אני עדיין חושבת שהחוק הזה צריך להישאר אך ורק לטובת היועצים הפנסיוניים

לינור דויטש:  אני רוצה לומר מילה על ההבדל בין יועץ פנסיוני לסוכן ביטוח

לינור דויטש:  יש הבדל מהותי

משה גפני: לא קיבלת רשות דיבור

משה גפני:  תודה רבה

משה גפני:  אני מבקש להמשיך להקריא

שולמית אלוני: רגע

שולמית אלוני:  עוד דבר אחד

שולמית אלוני:  לגבי הנוסח

שולמית אלוני:  בפסקה (3) אתם בעצם מבקשים סירוב בנסיבות אחרות כפי שהורה הממונה

שולמית אלוני:  לאיזה נסיבות אחרות אתם מתכוונים?     

איתי טמקין: אנחנו מדברים על נסיבות שכרגע לא מפורטות בחוק

שולמית אלוני: כמו למשל?     

איתי טמקין:  כי לא היה בזה צורך

איתי טמקין:  אנחנו חושבים שעם צבירת הניסיון לאחר חקיקת החוק, יכול להיות שמהשטח יעלו כל מיני נסיבות נוספות שלא מצויות בחוק והממונה יהיה רשאי לקבוע אותן

ינון אזולאי: כמה זמן הניסיון שאתה רוצה?     

משה גפני: ינון, אני לא מסכים לזה

ינון אזולאי: 	גם אני לא מסכים

ינון אזולאי:  אני רק שואל

משה גפני: אם אתם רוצים להשאיר את הסעיף הזה, זה באישור ועדת הכספים

איתי טמקין: זה בסמכות הממונה על שוק ההון

חמד עמאר: נחוקק חוק ונשאיר את זה למפקח על שוק ההון שהוא יחליט?     

שולמית אלוני: לחוק יש השלכות ואתה בעצם נותן כאן דלת פתוחה

חמד עמאר: אתה פותח את החוק לגמרי

אימאן ח'טיב יאסין: עם אחריות שלמה ושליטה

קריאה: לכן חשבנו שהחוק הזה הוא חוק מיותר

משה גפני: איתי, אנחנו לא יכולים להסכים דבר כזה שבו תהיה פתיחה מוחלטת כאשר אנחנו לא יודעים ואתם לא יודעים מי יהיה בעוד חמש שנים הממונה

משה גפני:  אם אתם רוצים לשים את זה, בבקשה, באישור ועדת הכספים

משה גפני:  יש נסיבות חדשות

איתי טמקין: לא מדובר כן בסמכות חריגה אלא בחוקי הפיקוח יש הרבה סמכויות שניתנות לממונה בדיוק למקרים האלה כאשר אנחנו מדברים על נושא שיכולים להיווצר בו עוד ועוד כשלי שוק לאורך הדרך

שולמית אלוני: זאת חקיקה ראשית

משה גפני: זאת אומרת, לממונה יש סמכות מכאן ועד להודעה חדשה

איתי טמקין: בסך הכול אנחנו אומרים בסירוב בלתי סביר

איתי טמקין:  כשהוא מזהה כשלי שוק

עאידה תומא סלימאן: הוא יוסיף סיבות או עילות

איתי טמקין: אנחנו מקיימים ביקורות ועושים פניות ציבור

משה גפני: תמשיכו להקריא

עדי קול: 	28ב

עדי קול: 	איסור הפליית בעל רישיון במתן שירותים     

עדי קול: בלי לפגוע בכלליות האמור בסעיף קטן (א), רשאי הממנה לתת הוראות בדבר נסיבות ואמות מידה למתן השירות, ובין השאר בנוגע לנגישות, לתדירות ולזמינות השירותים אשר חריגה מהן או הפרתן תיחשב להפליה לעניין הסעיף הקטן האמור

עדי קול:      צריך להגיד שכאן אנחנו מדברים גם על סוכנים וגם על יועצים פנסיוניים

עדי קול:  כלומר, אנחנו מדברים כאן על בעלי רישיונות שכבר יש להם הסכם התקשרות עם הגוף המוסדי אלא שמה שאנחנו רוצים למנוע כאן זאת הפליה במתן שירותים

עדי קול:  כלומר, סתם כדי לסבר את האוזן, לסוכן פלוני עונים באופן מיידי לטלפון ולסוכן אחר לא והוא מחכה הרבה מאוד זמן

עדי קול:  לסוכן אחד נותנים גישה קלה ופשוטה למערכות המידע של הגוף המוסדי ולאחר לא

שולמית אלוני: אין היום כלים אחרים כדי להתמודד עם זה בחקיקה?     

אייל לב ארי: אין היום לרגולטור? אין היום כלים לרשות שוק ההון?      

קריאה: יש להם את כל הכלים בחוק לעשות את כל מה שהם עושים כאן

איתי טמקין: בגלל שאנחנו היום חווים קושי לחייב את הגופים להתקשר בהסכם שמחייב אותם לתת - - -     

ינון אזולאי: אני אשאל אותך שאלה אחרת

ינון אזולאי:  יושב סוכן ביטוח

ינון אזולאי:  הוא טוען שחברת ביטוח איקס לא עונה לו או שלוקח זמן עד שעונים לו

ינון אזולאי:  האם יש לכם כלים לאכוף את זה? האם אתם מקבלים טענות כאלה? מה אתם עושים בעניין?     

איתי טמקין: היום אנחנו מקבלים טענות גם בעניין של התקשרות, לא התקשרות בהסכם הפצה אלא התקשרות של הסוכנים, שלסוכנים מסוימים יש מענה מסוים ולסוכנים אחרים אין והם צריכים לחכות

ינון אזולאי: זה מותר על פי החוק?     

איתי טמקין: היום על פי החוק אני לא יכול לחייב את הגוף המוסדי להתקשר באותם תנאים בדיוק כולל לעניין השירותים עצמם

איתי טמקין:  למשל במערכות מידע, כמו שעלה כאן עכשיו, אין חיוב שכל בעלי הרישיון יקבלו אותה גישה למערכות המידע של הגוף המוסדי ולכן יש בעלי רישיון וסוכנים שמקבלים גישה א' ובעלי רישיון וסוכנים שמקבלים גישה ב', שלא מקבלים שום גישה אלא רק את הגישה שכל הציבור מקבל למסלקה

קריאה: למה שלא יחול על כולם? אתה בדיוק מדבר על הבעיה

קריאה: הסעיף הזה חל על סוכני הביטוח

קריאה: אתה אומר שבהסכם שיתקשר עימו וחשוב לשים על זה את הדגש

משה גפני: עם כל הכבוד, לא מדברים באמצע

איתי טמקין: מי שנפגע בסופו של דבר זה הלקוח עצמו בקצה

איתי טמקין:  אם אני התקשרתי כדי שסוכן אחד ייצג אותי, אני לא אמור להיפגע בשירות שניתן לי לעומת אם התקשרתי עם סוכן אחר

איתי טמקין:  אנחנו רוצים שהשירות שיינתן לסוכן יהיה שווה כדי שבסופו של דבר הלקוח יקבל את אותו שירות

אייל לב ארי: אין לכם כלים?     

ינון אזולאי: הוא אומר שבחוק אין להם

קריאה: לא, לא בחוק

קריאה:  האם אין כלים אחרים?      

איתי טמקין: החוק עצמו נותן את הסמכויות לממונה על שוק ההון

אייל לב ארי: הסמכות הרחבה

איתי טמקין: הסמכות הרחבה היום לא מאפשרת לנו בהקשר הזה

איתי טמקין:  לא הצלחנו לקדם בגלל שאנחנו מטילים בסופו של דבר נטל על הגופים המוסדיים לחייב אותם בעלויות ולהתקשר בחופש החוזים שלהם

איתי טמקין:  לכן אנחנו דרשנו שזה יהיה בחקיקה

אייל לב ארי: זה לא ייצור עלויות? את אותן עלויות?     

איתי טמקין: כן, אבל כאן יש כשל

ינון אזולאי: הוא אומר שאין לו בעיה ליצור עלויות

ינון אזולאי:  אתה עושה את זה בחוק

ינון אזולאי:  אם הוא עושה את זה חוזה, הם חשופים לתביעות ויש עלויות

ינון אזולאי:  כשאתה עושה את זה בחוק, הוא אומר שתלך למחוקק, מה אתה רוצה ממני

קריאה: צריך להבהיר שכאן יש כשל

משה גפני: כל הישיבה כאן לא מתנהלת באופן נורמלי

משה גפני:  אייל, שאלת שאלה

משה גפני:  מי משיב לו? אתם לא משיבים שניים ביחד

איתי טמקין: אני סיימתי

איתי טמקין:  אוהד

אוהד מעודי: לשאלה של אייל

אוהד מעודי:  בסופו של דבר התערבות במסגרת חוזית היא - - -     

משה גפני: אייל שאל שאלה

אוהד מעודי: למה זה לא בחוזרים

אוהד מעודי:  אני הבנתי את השאלה שלו

אוהד מעודי:  התערבות במהלך התקשרות בין שני צדדים זה לא כזה טריביאלי לייצר במסגרת הוראות של החוזרים

אוהד מעודי:  לכן צריך מדרג גבוה יותר אבל צריך להבהיר שגם אם זה בחקיקה, זה רק היכן שיש כשל

אוהד מעודי:  בסוגייה של הפליה בין שירות בין סוכנים, בין יועצים, בין כל השחקנים, יש כשל

אוהד מעודי:  בהפליה בהקשר של הסכמי הפצה, יש רק במגזר של היועצים הפנסיוניים

ינון אזולאי: ובחוק אתה לא מתערב?     

אוהד מעודי: מי כמוך

אוהד מעודי:  אתה המחוקק

יניב מאיר: יועץ מקצועי, לשכת סוכני הביטוח

יניב מאיר:  אני רוצה להסב את תשומת ליבך ושל החברים לסעיף (א) ולעוד סיטואציה מסוימת

יניב מאיר:  בסעיף (א) מדובר על בעל רישיון מסוים שעימו התקשר בהסכם לתשלום עמלת הפצה

יניב מאיר:  כלומר, כל זמן שבאמת יש התקשרות שם, והרי יכול להיות מצב שלא תהיה התקשרות כלל וכלל, שזו סוגיה שצריך לתת עליה את הדעת

יניב מאיר:       שנית

יניב מאיר:  אני מבקש להסב את תשומת ליבכם לכך שחלות הוראות רגולטוריות מטעם רשות שוק ההון, חלות על סוכני הביטוח, בין היתר חוזר שירות שחל על סוכן הביטוח

יניב מאיר:  חוזר השירות אומר שחלות על סוכן הביטוח הוראות מסוימות לעניין מתן שירות בהיקף כזה או אחר

יניב מאיר:  כלומר, כל זמן שהסוכן עצמו לא יכול לתת את השירות עצמו מכיוון שחברת הביטוח לא אפשרה לו את זה, הרי שהחוזר עצמו מקשה, או יותר נכון יישום הוראות החוזר מקשות על הסוכן עצמו

יניב מאיר:  אני חושב שיש כאן סוג של סתירה מסוימת

יניב מאיר:  לכן גם לעניין הסכם ההתקשרות, חובת ההתקשרות, סירוב בלתי סביר וגם לעניין מתן השירות בשוטף, צריך לתת את הדעת על זה לכל בעלי הרישיון ולאו דווקא להפרדה כזו או אחרת

איתי טמקין: אנחנו שוב אומרים, כפי שאמרנו בהתחלה, ההוראה המסוימת הזאת חלה על כל בעלי הרישיון שאיתם יש הסכם התקשרות

יניב מאיר: אתה חוזר ואומר שיש לו הסכם התקשרות

עאידה תומא סלימאן: ואם אין לו?     

אימאן ח'טיב יאסין: כי מלכתחילה לא רצו לתת לו?     

איתי טמקין: אם אין הסכם, הוא לא עובד מול הגוף הזה

אימאן ח'טיב יאסין: לקוח שרוצה לעבוד איתו והוא נמצא מול החברה הזאת וצריך אינפורמציה

איתי טמקין: היום לפי סעיף 17א לחוק הייעוץ הפנסיוני לא ניתן לבצע עסקה במוצר פנסיוני ללא הסכם הפצה

איתי טמקין:  לכן כל סוכן שעושה עסקה עבור הלקוח שלו, הוא חייב מראש הסכם הפצה

יניב מאיר: גם סעיף 30 לחוק חוזי הביטוח מחייב התקשרות

איתי טמקין: אנחנו מדברים עכשיו רק על חוק הייעוץ הפנסיוני

אימאן ח'טיב יאסין: אם זה המצב, הגיע הזמן לתקן

איתי טמקין: אנחנו מדברים כאן רק על סוכנים שממילא יש להם הסכם הפצה כי רק כך הם יכולים לתת שירות ולכן הסעיף הזה חל על מי שנותן שירות ועושה הסכם הפצה

איתי טמקין:      לגבי חוזר השירות

איתי טמקין:  הסעיף הזה עוזר ליישם כבר היום את חוזר השירות כי הוא רק ייתן להם כלים יותר נוחים ויותר נגישים כדי לקיים את חוזר השירות ואת החובות שלהם על פי חוק הייעוץ

אייל לב ארי: באיזה עוד שירותים מדובר? ציינתם כאן רק לרבות גישה למערכות הגוף המוסדי

איתי טמקין: כמו שהוזכר קודם, זה יכול להיות למשל מערכות הטלפוניה, המענה הטלפוני

איתי טמקין:  זה יכול להיות גם לגבי אופן יישוב ובירור התביעות

איתי טמקין:  אלה יכולות להיות עוד מערכות ושירותים נוספים שנותנים

ינון אזולאי: אולי בהמשך לשאלה הזאת גיא יכול לומר לנו איזה מידע מבקשים

גיא רוטקופף: כבוד היושב ראש, אני באמת רוצה לומר שהדיון הזה הגיע להרבה יותר מתפקידו

גיא רוטקופף:  מה שרוצים לעשות כאן זה להעניק למפקח על הביטוח סמכות ענישה פלילית כלפי מישהו שלא הסכים להתקשר עם מישהו

קריאה: זה לא פלילי

גיא רוטקופף: זה לא פלילי, אני מסכים

גיא רוטקופף:  מבחינתי עיצום כספי זה דבר שהוא מאוד משמעותי

גיא רוטקופף:  גם העיצומים הם מאוד מאוד גדולים

גיא רוטקופף:  סמכות עיצום כספית נוספת על זה שהוא לא התקשר עם מישהו ולא הוכיח שההתקשרות הייתה בלתי סבירה, שמראש אי אפשר לחייב אותי להתקשר עם אף אחד

גיא רוטקופף:  הניסיון העקום לחייב אותי להתקשר עם מישהו, עכשיו אומרים שאם זה לא סביר, אז גם ייתנו לי סמכות פלילית, עוד סמכות בלי הוועדה הזו

גיא רוטקופף:  אני באמת חושב אדוני שהעניין הזה הוא עניין משמעותי מדי, ארוך מדי, לא מתאים לחוק ההסדרים ואני באמת חושב שהדבר הנכון לעשות זה לא לקבל החלטה בשלב הזה

פיאד טמיש: אדוני, הערה טלגרפית לגבי סעיף 28ב(א)

פיאד טמיש:  בסיפה שלו נאמר – אני מפנה את תשומת הלב - שלא יראו תשלום עמלת הפצה לבעל רישיון מסוים בשיעור שונה משיעור עמלת הפצה משולמת לבעל רישיון אחר כהפליה כאמור

פיאד טמיש:  איגוד חברות הביטוח לא רוצים לכפות עמלות אחידות

קריאה: לא

קריאה:  ממש לא

פיאד טמיש: הם לא מדברים על זה

גיא רוטקופף: למה אתה לא רוצה אחידות? מה הסיבה? כי אתה לא רוצה להיות יועץ פנסיוני

גיא רוטקופף:  אתה רוצה להיות סוכן ביטוח ושאני אהיה מחויב להתקשר איתך ועם כל אחד אחר ואני צריך להסביר באופן לא סביר אם זה לא קורה

גיא רוטקופף:  אני באמת חושב שזה דבר שהוא התערבות קשה מאוד בחוק

יונתן מישרקי: יש לך הצעה אחרת?     

גיא רוטקופף: כן

גיא רוטקופף:  אגב, זה גם לא דבר שהובא בחוק ההסדרים

גיא רוטקופף:  זה לא עבר את הממשלה

גיא רוטקופף:  זה שינוי מהותי של חזית

גיא רוטקופף:  זה שינוי מהותי של מה שעבר, החלטת ממשלה, החלטה על פיצול

גיא רוטקופף:  אתם מדברים עכשיו על חוק אחר לגמרי

גיא רוטקופף:  אני באמת חושב כך

לינור דויטש: אני הולכת להגיד משהו שאני לא מאמינה שאני אומרת אבל אני מסכימה עם גיא רוטקופף

לינור דויטש:  זה משהו שלא קרה מעולם ואני לא יודעת אם אי פעם יקרה שוב

לינור דויטש:  בדרך כלל אני רבה איתו

גיא רוטקופף: אני מקווה שזה לא יקרה

לינור דויטש: גם אני

לינור דויטש:  אני לא יודעת איך להכיל את הרגע הזה

ינון אזולאי: על זה נאמר בהצלחה לכל הצדדים

לינור דויטש: אני חושבת שמי שמבין את ההבדל בין יועץ אובייקטיבי לסוכן ביטוח, וההבדל הוא מהותי

קריאה: אנחנו רוצים להיות אובייקטיביים

קריאה:  אנחנו מבקשים להית אובייקטיביים

קריאה:  זה כל הסיפור כאן

לינור דויטש: אם אתם מבקשים להיות אובייקטיבים, אתם לא צריכים את השינוי בחוק

לינור דויטש:  אתם יכולים פשוט להתאים את עצמכם ולקחת עמלה אחידה

לינור דויטש:  הבעיה היא שאתם רוצים לא רק עמלה אחידה אלא אתם רוצים להתאים את האינטרסים של כמה שתקבלו לעמלות שונות ובסוף אנחנו רוצים את טובת האזרח הקטן וטובת הציבור

קריאה: גם אנחנו

לינור דויטש: אנחנו רוצים לעודד ייעוץ אובייקטיבי

משה גפני: תודה רבה

משה גפני:  את מדברת הרבה בלי רשות

ולדימיר בליאק: אבל היא מדברת לעניין

משה גפני: לעניין, זה בסדר

משה גפני:  תמיד היא מדברת לעניין

שולמית אלוני: השאלה אם יש דרך לגדר את הנושא של השירותים

שולמית אלוני:  זה כאילו מכניס עוד אלמנטים שונים של שירותים שאנחנו לא יכולים מראש לדעת לאילו שירותים אתם מתכוונים

עדי קול: קודם כל, אנחנו נגיע תכף לסעיף קטן (ב) שמדבר על התוויית כמות השירותים, מתן זכות לממונה להתוות את אותם שירותים

שולמית אלוני: אגב, גם זה

שולמית אלוני:  שוב חזרה לסמכות של ממונה

איתי טמקין: זה חשוב

איתי טמקין:  לממונה יש סמכויות רבות

שולמית אלוני: אבל יש כאן מונחים שהם עמומים ואי אפשר באמת להבין מה נמצא

איתי טמקין: אני לא מבין

איתי טמקין:  קודם שאלתם אם אי אפשר לקבוע את זה מכוח הסמכות הכללית של הממונה

איתי טמקין:  זו הייתה השאלה של אייל

איתי טמקין:  מדוע זה לא נקבע מכוח הסמכות של הממונה

איתי טמקין:  עכשיו אנחנו רוצים להקנות לו סמכות מאוד מגודרת

קריאה: הרגולטור צריך שיהיו לו הכלים לעבוד

עאידה תומא סלימאן: אפשר לבין מה ההיגיון והצורך שזה יהיה חלק מחוק ההסדרים? הבנו שאתם רוצים לחזק את היועצים הפנסיוניים ובירכנו על זה

עאידה תומא סלימאן:  השאלה היא למה היה דחוף להכניס את זה לחוק ההסדרים שמסדיר את תקציב המדינה

עאידה תומא סלימאן:  מה הקשר?         

איתי טמקין: הצגנו בתחילת הדיון כאן שקפים

עאידה תומא סלימאן: סליחה שאיחרתי

עאידה תומא סלימאן:  תסבירו לי עוד פעם

איתי טמקין: בשמחה

איתי טמקין:  לא שמתי לב שאיחרת

איתי טמקין:  חשבתי שאת כאן איתנו מההתחלה

איתי טמקין:  בתחילת הדיון הצגנו שקפים והראינו שאחת ההוצאות המרכזיות של משק בית היום אלה הוצאות בתחום של ביטוח ופנסיה וכל עמלות ההפצה שיש בעולם הזה

איתי טמקין:  זאת אחת ההוצאות המרכזיות של משק בית

איתי טמקין:  חוק ההסדרים מדי שנה נועד לטפל בסל ההוצאות של משק הבית ולהפוך אותו לעוד יותר אפקטיבי או יותר זול עבור הציבור

איתי טמקין:  אנחנו חושבים שאחד הדברים הכי דרמטיים בעולם הזה, זאת ההוצאה הזאת

איתי טמקין:  כן, הבאנו כאן שורה של חוקים שאנחנו כמשרד האוצר ביקשנו שיופיעו כחלק מחוק ההסדרים

איתי טמקין:  הכנסת לקחה את הכול והשאירה חלק יותר קטן בחוק ההסדרים

איתי טמקין:  בוודאי שיש כאן הקשר בסיסי ליוקר מחיה ולעולמות של טיוב השירות שהציבור מקבל במגוון הענפים השונים במשק

חמד עמאר: אם כן, למה אתה לא פותח את התחרות? מה זה יפגע אם תכניס את סוכני הביטוח ותגדיל את התחרות?     

איתי טמקין: לא הבנתי במה חסרה להם התחרות

חמד עמאר: למה אתה לא תפתח את זה לסוכני הביטוח ואז תהיה לך יותר תחרות

אוהד מעודי: אין שם כשל

קריאה: אתה יוצר אותו גם אם אין

קריאה: ועוד איך יש כשל

קריאה: יש הבדל בין יועץ אובייקטיבי לסוכן במהות

קריאה:  עמלה אחידה, מיקוד של הדברים ללקוח

משה גפני: רבותיי, יש ויכוח לגבי העניין

קריאה: כשל שוק מתקיים במקום שיש רק 

ולדימיר בליאק: בשבועות האחרונים אני חושב שנפגשתי עם כל הצדדים בדיון הזה

ולדימיר בליאק:  אני מודה שיש הרבה רציונל בחוק אבל אני מרגיש גם היום שבלוח הזמנים שיש לנו עד אישור התקציב על ידי הקואליציה, יהיה לנו מאוד קשה להגיע לחקיקה מיטבית

ולדימיר בליאק:  בסוף זו חקיקה מורכבת, בין אם היא נכונה ובין אם לא

ולדימיר בליאק:  אפשר להתווכח על זה אבל זו חקיקה מורכבת ובדיון של שעתיים-שעתיים וחצי יהיה לנו מאוד קשה להגיע למשהו שהוא עושה שכל

ולדימיר בליאק:  לכן בעיניי לפחות יותר נכון להוציא את זה מחוק ההסדרים

קריאה: ברשותך, אם אנחנו מתייחסים לנושא של היועצים הפנסיוניים האובייקטיביים - - -     

ולדימיר בליאק: לא

ולדימיר בליאק:  שוב, אני לא נכנס לתוכן

ולדימיר בליאק:  אני נכנס להליך

משה גפני: ולדימיר, עמדתך ברורה

משה גפני:  יש לך עוד שאלות?     

שולמית אלוני: גם בסעיף קטן (ב), אמרתי כבר, יש פה סמכות לממונה לתת הוראות בדבר נסיבות ואמות מידה למתן השירות, בין השאר בנוגע לנגישות, לתדירות, לזמינות השירותים אשר חריגה מהם תיחשב להפליה

משה גפני: איתי, אני מבקש גם כאן לתת לנו תשובה לגבי הממונה

משה גפני:  לא לתת לו את זה באמירה כזאת כללית אלא צריך אישור של ועדת הכספים אם הוא עושה דברים חדשים

עדי קול: בלי לפגוע בכלליות האמור בסעיף קטן (א), רשאי הממנה לתת הוראות בדבר נסיבות ואמות מידה למתן השירות, ובין השאר בנוגע לנגישות, לתדירות ולזמינות השירותים אשר חריגה מהן או הפרתן תיחשב להפליה לעניין הסעיף הקטן האמור

עדי קול:      להמשיך לפסקה (3)? 	 

שולמית אלוני: תסביר למה התכוונתם

עדי קול: אנחנו רוצים להגיד שהממונה על שוק ההון יהיה רשאי לקבוע אמות מידה ולהגדיר סטנדרטים מסוימים לגבי מה סטנדרט השירות שהגופים המוסדיים צריכים לתת לאותם בעלי רישיונות כאשר חריגה מאותם סטנדרטים שיקבע הממונה תיחשב כהפליה לעניין סעיף קטן (א)

עדי קול:      קודם דיברנו על הפליה במתן שירות בין בעלי רישיונות שונים ועכשיו אנחנו מציעים להקנות לממונה על שוק ההון סמכות לבוא ולקבוע אמות מידה מה הוא סטנדרט השירות שהגופים המוסדיים יצטרכו לתת לאותם בעלי רישיונות שחריגה מאותו סטנדרט תיחשב כהפליה

ינון אזולאי: יש אמות מידה שהיום צריכות החברות לתת לסוכנויות למשל?     

איתי טמקין: מבחינת הסטנדרט שאנחנו מציעים כאן היום?     

ינון אזולאי: כן

ינון אזולאי:  עכשיו הוא רוצה שהממונה על שוק ההון יקבע סטנדרט שירות

איתי טמקין: כבר היום יש סטנדרטים בדברים מסוימים כמו מענה אבל גם אם אנחנו לא מדברים על זה, אנחנו מדברים למשל על קביעה, כמו שנאמר קודם, שסוכנים צריכים לפנות אחת לתקופה מסוימת או לברר את מצב הלקוח אחת לתקופה מסוימת

איתי טמקין:  גם כאן אנחנו יכולים לקבוע אם לשקול דבר כזה

איתי טמקין:  אז נקבע שהמענה והשירות יינתן על בסיס למשל קדימות הפנייה, כך שמי שפנה ראשון, יקבל תשובה ראשון ולא הגודל

רועי כהן: יש לך היום סטנדרטים

איתי טמקין: אבל לא בתחום הזה

איתי טמקין:  אני חוזר שוב להערה הקודמת שנאמרה קודם

איתי טמקין:  אם יש לנו כבר היום סמכויות על בסיס החוזרים שלנו, בטח שאנחנו יכולים להבהיר שאנחנו יכולים לעשות אותם על בסיס החקיקה הקיימת וזאת רק הבהרה שלהם

איתי טמקין:  אם הטענה היא שיש לנו כבר היום סמכויות, זאת רק הבהרה ואז אני לא מבין מה הקושי בזה שזה ייעשה בחוזרים

אוהד מעודי: אני אשלים ואומר שיש סטנדרט שירות בעיקר כלפי הלקוחות אבל צריך לראות שהגורמים שנמצאים באמצע יכולים ליישם את זה

רועי כהן: כלומר, להערתו של אוהד

רועי כהן:  אם אני, אם סוכן ביטוח מחויב תוך שבוע לתת מענה, אתה צריך לוודא שהגוף המוסדי יודע לתת את אותו מענה גם לסוכן עצמו

אוהד מעודי: בהקשר של שירות, כן

אוהד מעודי:  כמו שצוין

אוהד מעודי:  צריך לראות שאין הפליה

קריאה: אנחנו לא צריכים עזרה

קריאה:  אנחנו יודעים להסתדר לבד

משה גפני: אפשר להמשיך

עדי קול: (3)	בסעיף 32, אחרי סעיף קטן (ד) יבוא:     "(ד1)	היה לממונה יסוד סביר להניח כי גוף מוסדי עשה אחה מאלה, רשאי הוא להטיל עליו עיצום כספי בסכום הבסיסי:     

עדי קול: סירב להתקשר עם יועץ פנסיוני בהסכם לביצוע עסקה בנסיבות שעליהן הורה הממונה לפי פסקה (3) להגדרה "סירוב בלתי סביר", להתקשר עם יועץ פנסיוני בהסכם לביצוע עסקה, שבסעיף 28א(ג) או סיים התקשרות בהסכם כאמור באותן נסיבות

משה גפני:  יש לי בקשה אליכם

משה גפני:  אני לא אצביע היום על זה

משה גפני:  אני צריך תשובות

משה גפני:  אני רוצה גם תשובה על מה שגיא אמר, שזה דווקא תפס אותי, החלק הזה של העיצום הכספי

משה גפני:  אתם בטוחים באמירה הזאת? זה באמת הופך את החוק הזה לחוק שצריך שבוע לדון בו

משה גפני:  אם אתם רוצים בחוק ההסדרים, זה דבר קשה מדי

משה גפני:  עיצום כספי

אוהד מעודי: הממונה מוציא הרבה מאוד הוראות במסגרת חוזרים וכל הפרה - - -     

משה גפני: אני באופן זמני יושב ראש ועדת הכספים ואתה מבקש במשמרת שלי שיבוא מישהו ויגיד שבדיון כזה לא ארוך ישבנו, בעיקרון נדון, נצביע בסוף, האם זה גם על סוכני ביטוח, כן או לא

משה גפני:  פחות מטריד אותי העניין הזה

משה גפני:  אבל שיבואו אחר כך ויגידו שנתת עיצום כספי

ינון אזולאי: קודם אמרת שהממונה על שוק ההון לא רוצה להתערב בחוזרים והמחוקק יעשה את זה

ינון אזולאי:  עכשיו אתה רוצה להטיל עלינו גם את העיצומים הכספיים

ינון אזולאי:  כאן זאת לא השיטה לזרוק עלינו מה שאתם רוצים ואנחנו נצביע

גיא רוטקופף: אדוני היושב ראש, עוד מילה אחת

גיא רוטקופף:  אני רוצה באופן נדיר להצטרף למה שחברי אמר

לינור דויטש: זה צריך להיות בחוק ההסדרים

לינור דויטש:  זה צריך לעבור אך ורק עם יועצים פנסיוניים ללא שינוי

משה גפני: עם כל הכבוד, את מצטרפת עכשיו לגיא

גיא רוטקופף: אני מצטרף לנמרוד בהקשר אחר, רק באמירה אחת

גיא רוטקופף: אני רוצה להסביר במשפט

גיא רוטקופף:  הם אמרו שהם רוצים להחיל את החוק הזה גם על בנקים

גיא רוטקופף:  אני רוצה להסביר

גיא רוטקופף:  מגיע בנק גדול ששווי השוק שלו הוא פי עשר מחברת ביטוח גדולה

לינור דויטש: בוא נזכור שיש גם בנקים קטנים

גיא רוטקופף: אני מדבר על בנק גדול

גיא רוטקופף:  יושב עם לקוח ואומר לי תראה לי את התיק שלך

גיא רוטקופף:  זה טוב, התיק הזה מעולה, תישאר איתו

גיא רוטקופף:  מאותו רגע הוא גוזר ממני 0

גיא רוטקופף: 25 כשהעמלה שלי הממוצעת היא אולי 0

גיא רוטקופף: 08 לפי החוק אפרופו תחרות שעבר פה שהפנסיה היום היא הזולה בעולם, למי שעושה פנסיה ברירת מחדל

גיא רוטקופף:  לכן אני באמת חושב אדוני שזה עניין שצריך לשקול אותו בצורה יסודית

גיא רוטקופף:  אני מצטרף לחברת הכנסת תומא סלימאן שאמרה שזה באמת לא מתאים

קריאה: בגלל שהעיצום הכספי חל על חברות ביטוח ועל בתי השקעות - - -     

משה גפני: עם כל הכבוד, אני לא נתתי לך לדבר

משה גפני:  הוועדה הפכה להיות כמו כולל

משה גפני:  לומדים בחברותות

ולדימיר בליאק: זו לא המטרה?     

משה גפני: לא

משה גפני:  זו לא המטרה

משה גפני:  אין לי מטרה כזאת

חמד עמאר: חוק כבד כזה לא צריך להיות בחוק ההסדרים

חמד עמאר:  חוק עם כל כך הרבה ניגודים

משה גפני: הוא אמר משהו אחר

משה גפני:  אתה לא שמעת

משה גפני:  אתה שאלת אם לא זאת המטרה והתשובה היא לא, זאת לא המטרה

ולדימיר בליאק: בסדר

ולדימיר בליאק:  קיבלתי

משה גפני: אמרתי מיליון פעמים, אמרתי במליאה ואמרתי את זה בתקשורת כשדיברתי בתקשורת

ולדימיר בליאק: אני מנסה להוציא כותרת ב"יתד נאמן"

משה גפני: הוא בטראומה

משה גפני:      איתי, אני מבקש

משה גפני:  לפחות תקלו בעניין הזה

משה גפני:  צריך שהוא יוזהר, שתהיה אזהרה, שיזהירו אותו, שיהיה פעם, פעמיים, משהו

משה גפני:  להוציא מכאן עיצום כספי על דבר כזה - חסר הגיון

איתי טמקין: בכל מקרה יש אזהרה

איתי טמקין:  לא כל הפרה ישר הולכת לעיצום

משה גפני: אבל שיהיה כתוב בחוק

משה גפני:  אני רוצה את זה בחוק

קריאה: זה המנגנון של עיצום

איתי טמקין: נראה אם צריך באופן ספציפי לסעיף הזה להחיל את זה

איתי טמקין:  בסדר

קריאה: אדוני, אם לא יהיו עיצומים, לחוק לא יהיו שיניים

קריאה:  אי אפשר יהיה לאכוף אותו

קריאה:  אנחנו רוצים אכיפה לגבי סוכני ביטוח, סירוב סביר

איתי טמקין: לבקשת היושב ראש, אנחנו נבדוק

איתי טמקין:  צריך להחיל על הסעיף הזה באופן ספציפי את נושא האזהרה

איתי טמקין:  אנחנו נחיל את זה

שולמית אלוני: מה שאומר היושב ראש זה שלא נוחה דעתו על נושא העיצומים הכספיים בהם מדובר בפרק הזה

שולמית אלוני:  השאלה היא האם אפשר אולי להתחיל גם בלי סנקציה, לראות איך הדבר הזה משתלב בשוק, איך הדבר הזה נכנס לתוך פעולה, כמה היועצים הפנסיוניים באמת נכנסים

משה גפני: תבדקו את העניין הזה

משה גפני:      תודה רבה

משה גפני:  אני סוגר את הדיון הזה ולאחר הפסקה של חמש דקות אנחנו ממשיכים